cyanic-selkie/wikianc huggingface dataset:
കേരള ഇലക്ട്രിസിറ്റി സപ്ലൈ കോഡ് 2014
വകുപ്പുകൾ
പതിനൊന്ന് അധ്യായങ്ങളിലായി 180 വകുപ്പുകളും, തുടർന്ന് 22 അനുബന്ധങ്ങളും,2 പട്ടികകളും ഉൾക്കൊള്ളുന്നതാണ് കേരള ഇലക്ട്രിസിറ്റി സപ്ളെ കോഡ് 2014. വകുപ്പുകളുടെ നമ്പറും ചെറുവിവരണവും കൊടുത്തിരിക്കുന്നു.
പട്ടികകൾ
അവസാനിച്ചു.
അവലംബം
വർഗ്ഗം:നിയമങ്ങൾ
ഭൂഖണ്ഡങ്ങൾ തമ്മിലുള്ള അതിർത്തികൾ
ലഘുചിത്രം|300x300ബിന്ദു| ദ്വീപു രാജ്യങ്ങളുടെ ഭൂപടം: ഈ രാജ്യങ്ങൾ ഒന്നും ഒരു വന്കരകളിലും പെടുന്നില്ല. എങ്കിലും ചേർത്തു പറയുമ്പോൾ അടുത്തുള്ള വൻകരയിൽ ഉള്പെടുന്നതായി കണക്കാക്കുന്നു ലഘുചിത്രം|300x300ബിന്ദു|ഭൂഖണ്ഡങ്ങൾക്കു കുറുകെ കിടക്കുന്ന രാജ്യങ്ങൾ: ഈ രാജ്യങ്ങൾ ഒന്നിലധികം ഭൂഖണ്ഡങ്ങളിൽ പരന്ന് കിടക്കുന്നു. വൻകരകൾ തമ്മിലുള്ള അതിർത്തി എന്നത് മിക്കപ്പോഴും ഒരു ഭൂമിശാസ്ത്രപരമായ പൊതുധാരണ ആണ്. പല തരത്തിൽ ഉള്ള ധാരണകൾ നിലവിൽ ഉണ്ട്. വൻകരകളുടെ എണ്ണം പൊതുവിൽ ഏഴു എന്ന് കണക്കാക്കുന്നു എങ്കിലും വടക്കു-തെക്കു അമേരിക്കകളെയും ആഫ്രോ-യൂറേഷ്യയെയും ഓരോ വൻകരകൾ ആയി കണക്കാക്കിയാൽ നാല് വൻകരകൾ മാത്രമേ ഉള്ളൂ എന്നും പറയാം. വൻകര എന്ന വാക്കിന്റെ ശരിയായ അർഥം എടുത്താൽ ദ്വീപുകൾ വൻകരകളുടെ ഭാഗമായി കണക്കാക്കാൻ പാടില്ല, എങ്കിലും മിക്ക പ്രധാന ദ്വീപുകളെയും ഏതെങ്കിലും വൻകരയോട് ചേർത്താണ് കണക്കാക്കാറ്
പ്രധാനമായും മൂന്നു കര അതിർത്തികൾ നിർണ്ണയിക്കേണ്ടിയിരിക്കുന്നു
ഏഷ്യക്കും ആഫ്രിക്കയ്ക്കും ഇടയിലുള്ള മുനമ്പ്, അമേരിക്കകൾക്കിടയിലുള്ള മുനമ്പ് എന്നിവയിലൂടെ യഥാക്രമം  സ്യൂയസ് കനാലും പനാമ കനാലും വഴി സഞ്ചാരം ഇന്ന് സാധ്യമാണ്. പക്ഷെ മനുഷ്യനിർമ്മിത സഞ്ചാര പാതകൾ ഭൂഖണ്ഡത്തെ വേർതിരിക്കാൻ ഉപയോഗിക്കാറില്ല. മെഡിറ്ററേനിയൻ കടലിനും ചെങ്കടലിനും ഇടയിലുള്ള മുനമ്പിനെ ബന്ധിക്കുന്നതാണ് സൂയസ് കനാൽ. അത് എഷ്യയെയും ആഫ്രിക്കയെയും മുറിക്കുന്നു. ബാക്കി അതിരുകൾ ദ്വീപ സമൂഹങ്ങൾ ഏതു ഭൂഖണ്ഡത്തിൽ വരുമെന്ന് തീരുമാനിക്കൽ ആണ്. പ്രധാനപ്പെട്ടത്‌ ചുവടെ കൊടുക്കുന്നു.
യൂറോപ്പും ആഫ്രിക്കയും
ലഘുചിത്രം|303x303px|മെഡിറ്ററേനിയൻ കടൽയൂറോപ്പും ആഫ്രിക്ക യും കര മാർഗ്ഗം ബന്ധിക്കപ്പെടാത്തതിനാൽ, ഇവ തമ്മിലുള്ള അതിർത്തി നിർണയത്തിൽ പ്രശ്നങ്ങൾ ഒന്നും തന്നെയില്ല. ഇടയിലുള്ള ദ്വീപുകളെ ഏതു ഭൂഖണ്ഡവുമായി ചേർക്കണം എന്ന് മാത്രം തീരുമാനിച്ചാൽ മതി. ഏറ്റവും അടുത്ത മുനമ്പുകളിൽ നിന്ന്, സ്പെയിനും മൊറോക്കോയും തമ്മിൽ കേവലം 13 കി.മി ദൂരമാണുള്ളത്.ലഘുചിത്രം|304x304px|[[അറ്റ്‌ലാന്റിക് ഗോലിയാത്ത് ഗ്രൂപ്പർ|അറ്റ്ലാന്റിക് സമുദ്രത്തിന്റെ അതിർത്തികൾ]]
അസോറസ് എന്ന ദ്വീപ് യൂറോപ്പിൽ നിന്നും 1368 കി.മിയും ആഫ്രിക്കയിൽ നിന്ന് 1507 കി.മിയും ദൂരത്തിൽ സ്ഥിതി ചെയ്യുന്നു. അതുകൊണ്ടു തന്നെ ഈ ദ്വീപിനെ യൂറോപ്പിൽ ആണ് പൊതുവെ ഉൾപെടുത്താറു. എന്നാൽ, ആഫ്രിക്കയോട് കൂടുതൽ അടുത്തു കിടക്കുന്ന കാനറി, മഡിയേറാ ദ്വീപുകൾ ആഫ്രിക്കയിൽ ആണ് കണക്കാക്കുന്നത്.
ചരിത്രം
ലഘുചിത്രം|യൂറോപ്പും ഏഷ്യയും തമ്മിൽ വേർതിരിക്കാൻ 18, 19 നൂറ്റാണ്ടുകളിൽ ഉപയോഗിച്ചിരുന്ന സമ്പ്രദായം. ചുവന്ന വര ഏറ്റവും കൂടുതൽ ഉപയോഗിക്കപ്പെടുന്ന രീതി കാണിക്കുന്നു. 1850 മുതൽ ഈ രീതി നിലവിലുണ്ട്. (താഴെ കാണുക)|548x548px യൂറോപ്പ്, ഏഷ്യ, ആഫ്രിക്ക എന്നിങ്ങനെ പഴയ ലോകത്തെ മൂന്നായി വേർതിരിക്കുന്ന സമ്പ്രദായം 6ആം നൂറ്റാണ്ടു മുതൽ നിലവിലുണ്ട്. ഗ്രീക്ക് ദാർശനികന്മാർ ആയ അനക്സിമാണ്ടർ, ഹെക്കാത്തേയ്സ് എന്നിവർ ആണ് ഇത് തുടങ്ങി വച്ചതു. യൂറോപ്പും ഏഷ്യയും തമ്മിലുള്ള വേർതിരിവ് വളരെ അസാധാരണമായ രീതിയിൽ കരിങ്കടലിന്റെ വടക്കും പടിഞ്ഞാറുമുള്ള മലനിരകളും നദികളും കൊണ്ട് വേർതിരിക്കപ്പെട്ടിരിക്കുന്നു. തത്ത്വത്തിൽ യൂറോപ്പിനെ, യൂറേഷ്യൻ ഭൂഖണ്ഡത്തിന്റെ ഉപഭൂഖണ്ഡമായി കണക്കാക്കേണ്ടതാണ്. ചില സന്ദർഭങ്ങളിൽ അങ്ങനെ തന്നെ ആണ് കണക്കാക്കി വരുന്നതും.
അവലംബങ്ങൾ
<div class="reflist references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;"> വർഗ്ഗം:ഭൂഖണ്ഡങ്ങൾ
ബൊക്കാറോ വിമാനത്താവളം
ബൊക്കാറോ വിമാനത്താവളം  ഝാർഖണ്ഡ് സംസ്ഥാനത്തെ ബൊക്കാറോ സ്റ്റീൽ സിറ്റിയിൽ സ്ഥിതിചെയ്യുന്ന ഒരു സ്വകാര്യ വിമാനത്താവളമാണ്. നാഷണൽ ഹൈവേ 23 (ബൊക്കാറോ ചസ് റോഡ് എന്നും അറിയപ്പെടുന്നു) ലാണ് ഈ വിമാനത്താവളം സ്ഥിതിചെയ്യുന്നത്. ഈ വിമാനത്താവളത്തിൽ നിന്ന് നിലവിൽ ഷെഡ്യൂൾഡ് ഫ്ലൈറ്റുകളൊന്നും ലഭ്യമല്ല. 2010-ൽ ബൊക്കാറോക്കും കൊൽക്കത്തയ്ക്കുമിടയിൽ എയർ ഡെക്കാൺ വിമാനം പറത്താൻ ശ്രമിച്ചിരുന്നു. ബൊക്കാറോ സന്ദർശിച്ച എയർ ഡെക്കാൺ ഉദ്യോഗസ്ഥരുടെ ഒരു സംഘം വിമാനത്താവളം പരിശോധിക്കുകയും വിപണി സാധ്യതയെ കുറിച്ചുള്ള സർവ്വേ നടത്തുകയും ചെയ്തു. എന്നിരുന്നാലും ഈ സേവനം പ്രാവർത്തികമായില്ല. ബൊക്കാറോ സ്റ്റീൽ പ്ലാന്റ് സന്ദർശിക്കുന്ന വിഐപികളുടെ വിമാനം ഇറക്കാനാണ് ഈ വിമാനത്താവളം ഇപ്പോൾ ഉപയോഗിക്കുന്നത്.
നാഷണൽ ഹൈവേ അതോറിറ്റി ഓഫ് ഇന്ത്യ 2013 ആഗസ്തിൽ സിവിൽ ഏവിയേഷൻ അതോറിറ്റിക്ക് സമർപ്പിച്ച റിപ്പോർട്ടിൽ, എയർസ്ട്രിപ്പിൻറെ ദൈർഘ്യം 700 അടി കൂടി കൂട്ടിച്ചേർത്ത് 6,000 അടിയായി വർദ്ധിപ്പിക്കണമെന്ന് അഭിപ്രായപ്പെട്ടു.
ബൊക്കാറോയെ പ്രധാന എയർപോർട്ടായ കൊൽക്കത്ത വിമാനത്താവളവുമായി ബന്ധിപ്പിക്കുന്നതിനാൽ ഇവിടെ നിന്ന് ഉടൻ വിമാനസർവ്വീസുകൾ ആരംഭിക്കുമെന്ന് പുതിയ വാർത്താ റിപ്പോർട്ട് വരുന്നു. യു.ഡി.എ.എൻ (ഉഡെ ദേശ് കാ ആം നാഗ്രിക്) യുടെ ആദ്യഘട്ടത്തിൽ കൊൽക്കത്തയും പാറ്റ്നയിലേക്കും ഇവിടെ നിന്ന് സർവ്വീസുകൾ തുടങ്ങും. ഈ പദ്ധതി പ്രകാരം എയർപോർട്ട് അതോറിറ്റി ഓഫ് ഇന്ത്യയുടെ അഞ്ച് പ്രതിനിധികളും സ്റ്റേറ്റ് സിവിൽ ഏവിയേഷൻ ഡയറക്ടർ ക്യാപ്റ്റൻ എസ്കെ സിൻഹയും ബൊക്കാറോ സന്ദർശിക്കുകയും എക്സ്റ്റൻഷൻ എക്സിക്യൂട്ട് ചെയ്യണമെന്ന് തീരുമാനിക്കുകയും ചെയ്തു. ബൊക്കറോ ഡിസി ആർഎം റേ, അഡീഷണൽ കളക്ടർ ജഗ്നു മിൻസ്, ബൊക്കറോ സ്റ്റീൽ ജനറൽ മാനേജർ രജ്വിർ സിംഗ് തുടങ്ങിയവരുമായി വിശദമായ ചർച്ചകൾ നടത്തിയിട്ടുണ്ട്.
ബൊക്കാറോ വിമാനത്താവള വിപുലീകരണ പദ്ധതി പ്രകാരം നിലവിലുള്ള 210 ഏക്കർ 500 ഏക്കർ വരെയായും റൺവേ പ്രദേശം 5,200 അടിയിൽ നിന്ന് 8,000 അടിയായും വർദ്ധിപ്പിക്കാൻ തീരുമാനിച്ചു. എയർപോർട്ടിൽ നിലവിലുള്ള സൗകര്യങ്ങൾ തൃപ്തികരമാണെങ്കിലും, വാണിജ്യ വിമാന സർവ്വീസുകൾ നടത്താനുള്ള സാധ്യതകൾ ഉൾപ്പെടെയുള്ള വിവിധ വശങ്ങളും കണക്കിലെടുക്കുമെന്ന് എയർപോർട്ട് അതോറിറ്റി ടീമിന്റെ അംഗമായ സുദേഷ് ശർമ്മ പറഞ്ഞു. ഞങ്ങൾ വിമാന സർവ്വീസ് അതോരിറ്റികളുമായും ആലോചിക്കും. "
2016 ഡിസംബർ 7 ന് ഡിസി റേയുടെ മേൽനോട്ടത്തിൽ ദുന്താബാഗ് മാർക്കറ്റിലെ 1,900 കച്ചവടക്കാരുടെ ഇടയിൽ അവരെ മാറ്റിപ്പാർപ്പിക്കുന്നതു സംബന്ധിച്ച് ഒരു സർവേ നടത്തിയിരുന്നു.
2018 ജനുവരി 24 ന് കേന്ദ്ര വ്യോമയാന മന്ത്രാലയം സ്പൈസ് ജെറ്റിന് 17 പ്രോപ്പോസലുകളും 20 പുതിയ സെക്ടറുകളും നൽകും. കേന്ദ്രത്തിന്റെ യു.ഡി.എ.എൻ റീജണൽ കണക്ടിവിറ്റി സ്കീമിനായി രണ്ടാം ഘട്ടത്തിൽ നടത്തുന്ന ലേലത്തിൽ ബൊക്കാറോ-കൊൽക്കത്ത റൂട്ടും ഉൾപ്പെടുത്തിയിട്ടുണ്ട്. ഈ വിമാനത്താവളത്തിൽ നിന്നുള്ള റൂട്ടുകൾ സ്പൈസ് ജെറ്റ് സ്വന്തമാക്കിയിട്ടുണ്ട്. വിമാനത്താവളം പ്രവർത്തനസജ്ജമാവുന്ന മുറയ്ക്ക് സ്പൈസ്ജെറ്റ് ഇവിടെനിന്ന് സർവ്വീസുകൾ ആരംഭിക്കും.
അവലംബങ്ങൾ
വർഗ്ഗം:Coordinates on Wikidata വർഗ്ഗം:ബൊക്കാറോ
ബോനിൻ ദ്വീപസമൂഹം
ഈ ദ്വീപുകളുടെ പാരിസ്ഥിതിക പ്രാധാന്യം കണക്കിലെടുത്ത് 2011-ൽ യുനെസ്കോ ഒഗസവാരാ ദ്വീപുകളെ ലോകപൈതൃകപട്ടികയിൽ ഉൾപ്പെടുത്തിയിരുന്നു.
അവലംബം
വർഗ്ഗം:ജപ്പാനിലെ ദ്വീപുകൾ വർഗ്ഗം:ജപ്പാനിലെ ലോകപൈതൃകകേന്ദ്രങ്ങൾ
ക്ലാരിൻഡ സിന്നിഗെ
ക്ലാരിൻഡ മരിയ സിന്നിഗെ (ജനനം: 1973 ജനുവരി 14 ആംസ്റ്റർഡാം, വടക്കൻ ഹോളണ്ട്) നെതർലാൻഡ്സ്, മുൻ ഫീൽഡ് ഹോക്കി ഗോൾ കീപ്പർ ആണ്. ഡച്ച് ദേശീയ വനിതാ ടീമിൽ 142 അന്താരാഷ്ട്ര മത്സരങ്ങൾ കളിച്ചു. ആംസ്റ്റർഡാമിൽ നിന്നുള്ള ഒരു കളിക്കാരിയായ സിന്നിഗെ 1997 ജൂലൈ 5 ന് കാനഡയ്ക്കെതിരേ അരങ്ങേറ്റം നടത്തി.2000 സമ്മർ ഒളിമ്പിക്സിൽ വെങ്കല മെഡൽ നേടിയതും 2004 ഒളിമ്പിക്സിൽ വെള്ളി നേടിയതുമായ ടീമിന്റെ അംഗമായിരുന്നു. ഏഥൻസ് മത്സരത്തിനു ശേഷം അവർ അന്താരാഷ്ട്ര മത്സരങ്ങളിൽ നിന്ന് വിരമിച്ചു.
ബാഹ്യ ലിങ്കുകൾ
വർഗ്ഗം:1973-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
കൊളംബിയയിലെ സ്ത്രീകൾ
കൊളംബിയയിലെ സ്ത്രീകൾക്ക് 1991ലെ ഭരണഘടനാമാറ്റമനുസരിച്ച് തങ്ങളുടെ ശാരീരികമായ സ്വയംനിർണ്ണയാവകാശമുണ്ടായിരിക്കുന്നതാണ്. ഇതനുസരിച്ച്, വോട്ടുചെയ്യാനും പൊതുഭരണത്തിൽ പങ്കാളിയാവാനും തുല്യവേദനം ആർജ്ജിക്കാനും സ്വത്തുസമ്പാദനത്തിനും വിദ്യാന്യാസം ലഭിക്കാനും സൈന്യത്തിൽ ചില പ്രത്യേക കർത്തവ്യൻ നിർവ്വഹിക്കാനും നിയമപരമായ കരാറിലേർപ്പെടാനും വൈവാഹികബന്ധത്തിലേർപ്പെടാനും രക്ഷാകർത്താവാനും മതപരമായ കാര്യങ്ങളിൽ മുഴുകാനും അവർക്ക് ഇതിനാൽ അവകാശം സിദ്ധിച്ചു. ഇരുപതാം നൂറ്റാണ്ടിന്റെ അവസാനമായപ്പോഴെയ്ക്കും കൊളംബിയയിൽ സ്ത്രീകളുടെ അവകാശം തുടർച്ചയായി വർദ്ധിച്ചുവന്നു.
ഗാർഹികപീഡനം
1990കളിൽ ഗാർഹികപീഡനം തടയാൻ കൊളംബിയ Ley 294 de 1996 എന്ന നിയമം നടപ്പിലാക്കി. 2008ൽ മറ്റൊരു കുറച്ചുകൂടി ഫലപ്രദമായ Ley 1257 de 2008 എന്ന നിയമവും പാസാക്കി.
ഗർഭച്ഛിദ്രം
ഗർഭച്ഛിദ്രം കൊളംബിയയിൽ ശക്തമായി നിരോധിച്ചിരുന്നു. എന്നാൽ, 2006 മുതൽ 2009 വരെ ഈ നിയമം കുറച്ചുകൂടി ലഘുവാക്കി. എങ്കിലും കൂടുതൽ ഗർഭച്ഛിദ്രങ്ങളും നിയമവിധായമായല്ല നടക്കുന്നത്. പല ഗർഭച്ഛിദ്രങ്ങളും യാതൊരുവിധ സുരക്ഷയുമില്ലാത്ത സാഹചര്യത്തിലാണ് നടന്നുവരുന്നത്.
സൈനിക ഏറ്റുമുട്ടൽ
കൊളംബിയയിൽ 1964 തൊട്ടിന്നുവരെ നടന്നുപോരുന്ന സൈനിക ഏറ്റുമുട്ടലുകൾ സ്ത്രീകളെ വളരെയധികം ബാധിച്ചിട്ടുണ്ട്. ഇത് സ്ത്രീകളെ നെഗറ്റീവ് ആയാണ് ബാധിച്ചത്. ലിംഗപരമായ അക്രമങ്ങൾക്ക് അവർ വശംവദരായി.
കൂടുതൽ വായനയ്ക്ക്
വർഗ്ഗം:കൊളംബിയയിലെ സ്ത്രീകൾ
ബെവെർലി ആഡ്‍ലാൻറ്
ബെവർലി എലെയിൻ ആഡ്‍ലാന്റ് (ജീവിതകാലം: സെപ്റ്റംബർ 16, 1942 മുതൽ ജനുവരി 5, 2010) ഒരു അമേരിക്കൻ ചലച്ചിത്ര നടിയായിരുന്നു. സൌത്ത് പസഫിക് ഉൾപ്പെടെയുള്ള നിരവധി ചിത്രങ്ങളിൽ അവർ അഭിനയിച്ചിരുന്നു. എറോൾ ഫ്ലിന്നിനോടൊപ്പം ക്യൂബൻ റിബൽ ഗേൾസിൽ ഒരു കൗമാരക്കാരിയായിരുന്ന അവർ അഭിനയിക്കുകയും പിന്നീട് അദ്ദേഹവുമായി ഒരു ബന്ധം ആരംഭിക്കുകയും ചെയ്തിരുന്നു.
ജീവിതരേഖ
കാലിഫോർണിയയിലെ ഹോളിവുഡിലാണ് ആഡ്‍ലാൻറ് ജനിച്ചത്. കൌമാരകാലത്ത് ഡെത്ത് ഓഫ് എ സെയിൽസ്മാൻ (1951) എന്ന ചിത്രത്തിൽ അഭിനയിച്ചിരുന്നു.
അവലംബം
വർഗ്ഗം:അമേരിക്കൻ നടിമാർ വർഗ്ഗം:1942-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:2010-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
റോബ് ഹാൾ
ന്യൂസീലൻഡിൽ നിന്നുള്ള ഒരു പർവ്വതാരോഹകനായിരുന്നു റോബർട്ട് എഡ്വിൻ ഹാൾ എന്ന റോബ് ഹാൾ(ജനനം: 14 ജനുവരി 1961 – മരണം:11 മേയ് 1996). അഞ്ചു തവണ എവറസ്റ്റ് കൊടുമുടി കീഴടക്കിയ റോബ്, 1996 ൽ പര്യവേഷണത്തിനിടയിൽ ഉണ്ടായ എവറസ്റ്റ് ദുരന്തത്തിൽപെട്ട് മരണമടഞ്ഞു.
ആദ്യകാല ജീവിതം
1961 ജനുവരി 14നാണ് റോബ് ഹാൾ ജനിച്ചത്. പഠനത്തിലുപരി പർവ്വതാരോഹണത്തിലായിരുന്നു റോബിനു താൽപര്യം. സ്കൂൾ പഠനകാലത്തു തന്നെ റോബ്, ആൽപ്സ് പർവതനിരകളിൽ പര്യവേഷണം നടത്തുമായിരുന്നു.
പർവ്വതാരോഹണം
ആൽപ്സ് പർവ്വതനിരകളിലായിരുന്നു റോബ്, തന്റെ പർവ്വതാരോഹണ ജീവിതത്തിനു തുടക്കം കുറിച്ചത്. തന്റെ ലക്ഷ്യത്തിലേക്കെത്തുന്നതിന് റോബിന് പ്രായം ഒരു തടസ്സമായിരുന്നില്ല. പർവ്വതാരോഹകർക്കുള്ള വസ്ത്രങ്ങൾ നിർമ്മിക്കുന്ന ഒരു കമ്പനിയിൽ പഠനമുപേക്ഷിച്ച് റോബ് ജോലിക്കായി പ്രവേശിച്ചു. പതിനാറാമത്തെ വയസ്സിൽ ആ കമ്പനിയിൽ പ്രൊഡക്ഷൻ മാനേജറായി മാറി.
ന്യൂസിലന്റിലെ പർവ്വതനിരകളായിരുന്നു റോബിന്റെ വിദ്യാലയം. തന്റെ ഇരുപത്തൊന്നാമത്തെ വയസ്സിൽ അമാ ദബ്ലാമിന്റെ ഉത്തര ശിഖരം റോബ് കീഴടക്കി. 1988 ൽ റോബ്, ഗാരി ബോളുമായി കണ്ടുമുട്ടി. പർവ്വതാരോഹണത്തിൽ ഇവർ പിന്നീട് പങ്കാളികളായി മാറി. ഏഴു സമ്മിറ്റുകൾ ഒന്നൊന്നായി കീഴടക്കാൻ ഇവർ തീരുമാനിച്ചു. 1990 ഡിസംബർ 12 ന്, നിശ്ചിത സമയത്തിനു മുമ്പായി ഇരുവരും ഏഴു പർവ്വതങ്ങളും കീഴടക്കി. എവറസ്റ്റിൽ നിന്നും തുടങ്ങി, വിൻസൺ മാസിഫിൽ അവസാനിച്ചതായിരുന്നു ആ പര്യവേഷണം.
അഡ്വഞ്ചർ കൺസൾട്ടന്റ്സ്
1992 ൽ ഇരുവരും ചേർന്ന് അഡ്വഞ്ചർ കൺസൾട്ടന്റ്സ് എന്ന സ്ഥാപനം ആരംഭിച്ചു. പർവ്വതാരോഹകർക്ക് ആവശ്യമായ സഹായം നൽകുക എന്നതായിരുന്നു ഈ കമ്പനിയുടെ ഉദ്ദേശ്യലക്ഷ്യം. കമ്പനി തുടങ്ങിയ വർഷം തന്നെ, ആറു പർവ്വതാരോഹകരെ അവർ വിജയകരമായി എവറസ്റ്റ് കൊടുമുടിയുടെ നിറുകയിലെത്തിച്ചു. 1993 ൽ ബോൾ മരണമടഞ്ഞതോടെ, കമ്പനിയുടെ പൂർണ്ണമായ ഉടമസ്ഥത റോബിൽ വന്നു ചേർന്നു. 65000 അമേരിക്കൻ ഡോളറാണ്, എവറസ്റ്റ് ആരോഹണത്തിനായി കമ്പനി ഉപഭോക്താക്കളിൽ നിന്നും ഈടാക്കിയിരുന്നത്. വിശ്വാസ്യതയും, സുരക്ഷയും, റോബിനെ പർവ്വതാരോഹകരിൽ വ്യത്യസ്തനാക്കി.
മരണം
1996 മേയ് പത്തിനാണ് സംഘത്തിന്റെ എവറസ്റ്റ് പര്യവേഷണം ആരംഭിച്ചത്. ഡോക്ടർമാരും, ഷെർപകളും ഒക്കെ അടങ്ങിയ ഒരു ഇരുപത്തഞ്ച സംഘമായിരുന്നു അഡ്വഞ്ചർ കൺസൾട്ടന്റ്സിന്റേത്. തുടക്കത്തിൽ പ്രശ്നങ്ങളില്ലാതെ പോയ പര്യവേഷണം എന്നാൽ ഹിലാരി സ്റ്റെപിൽവച്ച് തടസ്സം നേരിടുകയായിരുന്നു. പര്യവേഷകർക്കു മുന്നോട്ടുള്ള യാത്രയിൽ സഹായം നൽകേണ്ടിയിരുന്ന കയറുകൾ അവിടെ സ്ഥാപിച്ചിട്ടില്ലായിരുന്നു. പര്യവേഷണത്തിൽ സഹായികളായിരുന്ന ഷെർപ്പകൾ ഈ കയറുകൾ സ്ഥാപിക്കുന്നതുവരെയുള്ള ഒരു മണിക്കൂർ സംഘത്തിന് ഹിലാരി സ്റ്റെപിൽ കാത്തു നിൽക്കേണ്ടി വന്നു. കൊടുമുടിയിൽ നിന്നും തിരിച്ചിറങ്ങേണ്ട സമയമായ രണ്ടു മണിക്ക്, എല്ലാ പര്യവേഷകരും ലക്ഷ്യസ്ഥാനത്തെത്തിയിട്ടുണ്ടായിരുന്നില്ല.
മൂന്നു മണിക്ക് പര്യവേഷക സംഘം, തിരിച്ചിറങ്ങാൻ തുടങ്ങി. ഡഗ് ഹാൻസൻ എന്ന സംഘാംഗം ലക്ഷ്യത്തിലേക്കെത്തുന്നതേയുണ്ടായിരുന്നുള്ളു. വഴികാട്ടികളായ ഷെർപ്പകൾ അദ്ദേഹത്തോട് തിരിച്ചിറങ്ങാൻ പറഞ്ഞുവെങ്കിലും, ലക്ഷ്യത്തിലെത്താനുള്ള ആഗ്രഹംകൊണ്ട് ആ നിർദ്ദേശങ്ങളെല്ലാം ഹാൻസൻ നിരസിച്ചു. അവിടെയെത്തിയ റോബ്, ഷെർപ്പകളെ തിരിച്ചയച്ചുകൊണ്ട് ഹാൻസനേയും കൊണ്ട് തിരികെ കൊടുമുടിയിലേക്കു കയറാൻ തുടങ്ങി. വളെര മോശം തീരുമാനമായിരുന്നു അത്. അഞ്ചു മണിക്ക്, ശക്തമായ ഹിമപാതം അവരുടെ പദ്ധതികളെ ആകെ തകിടം മറിച്ചു. ഹിമപാതം, മൂലം ഹാൻസനും, റോബിനും ക്യാംപ് ഫോറിലേക്കെത്താൻ കഴിഞ്ഞില്ല. ഇവരുടെ സഹായത്തിന്, ഓക്സിജനും വെള്ളവുമായി ആന്റി ഹാരിസ്, മല കയറാൻ തുടങ്ങി.
11 മേയ് വെളുപ്പിന് നാലുമണിക്ക്, റോബ് ക്യാംപിലേക്കയച്ച റേഡിയോ സന്ദേശം പ്രകാരം ഹാരിസ് അവരുടെ അടുത്തെത്തി എന്നും, ശക്തമായ തണുപ്പുകാരണം, ഹാൻസൺ മരണമടഞ്ഞു എന്നും അറിയിക്കുകയുണ്ടായി. രാത്രിക്കിടയിൽ എപ്പഴോ ഹാരിസിനേയും കാണാതായതായി റോബ് ക്യാംപിൽ അറിയിച്ചു. ഓക്സിജൻ സിലിണ്ടറിന്റെ റെഗുലേറ്റർ തണുത്തുറഞ്ഞുപോയതിനാൽ ഹാരിസ് കൊണ്ടുവന്ന ഓക്സിജൻ റോബിനുപയോഗിക്കാൻ കഴിഞ്ഞില്ല. അതേ ദിവസം, ഉച്ചക്കുശേഷം, റോബ്, ക്യാംപിലെ റേഡിയോ മുഖാന്തരം തന്റെ ഭാര്യ ജാനുമായി സംസാരിച്ചു. ഏറെ വൈകാതെ റോബ് മരണമടഞ്ഞു. മേയ് ഇരുപത്തിമൂന്നിന് മറ്റൊരു പര്യവേഷണ സംഘം റോബിന്റെ മൃതദേഹം കൊടുമുടിയിൽ കണ്ടെത്തി. റോബിന്റെ മൃതശരീരം ഇപ്പോഴും അദ്ദേഹം മരിച്ചയിടത്തുതന്നെ അവശേഷിക്കുന്നു.
അവലംബം
വർഗ്ഗം:1961-ൽ ജനിച്ചവർ വർഗ്ഗം:ജനുവരി 14-ന് ജനിച്ചവർ വർഗ്ഗം:പർവ്വതാരോഹകർ വർഗ്ഗം:1996-ൽ മരിച്ചവർ വർഗ്ഗം:മേയ് 11-ന് മരിച്ചവർ വർഗ്ഗം:എവറസ്റ്റ് കീഴടക്കിയവർ
ജാഫ്നാ രാജ്യം
ആധുനിക വടക്കൻ ശ്രീലങ്കയിലെ ആര്യചക്രവർത്തി രാജ്യം എന്നറിയപ്പെടുന്ന ജാഫ്നാ രാജ്യം (തമിഴ്: யாழ்ப்பாண அரசு, സിംഹള: யாழ்ப்பாண രാജ്യം; 1215–1624 CE), ജാഫ്നാ ഉപദ്വീപിലെ ജാഫ്ന പട്ടണത്തിന് ചുറ്റും നിലവിൽ വന്ന ഒരു ചരിത്രപരമായ രാജവാഴ്ചയായിരുന്നു. ജാഫ്ന സാമ്രാജ്യത്തിന്റെ സ്ഥാപകന്റെ ബഹുമതിയും ഇന്ത്യയിലെ കലിംഗയിൽ നിന്നാണെന്ന് പറയപ്പെടുന്നതുമായ മാഘയുടെ ആക്രമണത്തിന് ശേഷമാണ് ഇത് സ്ഥാപിക്കപ്പെട്ടതെന്ന് പരമ്പരാഗതമായി കരുതപ്പെടുന്നു. ദ്വീപിന്റെ വടക്ക്, വടക്ക് കിഴക്ക്, പടിഞ്ഞാറ് എന്നിവിടങ്ങളിൽ ശക്തമായ ഒരു ശക്തിയായി സ്ഥാപിതമായ ഇത് ഒടുവിൽ 1258-ൽ ആധുനിക ദക്ഷിണേന്ത്യയിലെ പാണ്ഡ്യൻ സാമ്രാജ്യത്തിന്റെ കപ്പം അർപ്പിക്കുന്ന ഒരു സാമന്തനായി മാറി. 1323-ൽ സ്വാതന്ത്ര്യം നേടി. മധുരയിലെ പാണ്ഡ്യ ഭരണാധികാരിയെ 1323-ൽ ഡൽഹി സുൽത്താനേറ്റിന്റെ സൈനിക ജനറലായിരുന്ന മാലിക് കഫൂർ പരാജയപ്പെടുത്തി പുറത്താക്കി. ചുരുങ്ങിയ കാലത്തേക്ക്, 14-ആം നൂറ്റാണ്ടിന്റെ ആരംഭം മുതൽ മധ്യം വരെ, എല്ലാ പ്രാദേശിക രാജ്യങ്ങളും കീഴ്വഴക്കത്തെ അംഗീകരിച്ചപ്പോൾ ശ്രീലങ്ക ദ്വീപിൽ അത് ഒരു ആരോഹണ ശക്തിയായിരുന്നു. എന്നിരുന്നാലും, 1450-ൽ പരാക്രമബാഹു ആറാമന്റെ കൽപ്പനപ്രകാരം സപുമൽ രാജകുമാരൻ അതിനെ ആക്രമിച്ചപ്പോൾ, ഒടുവിൽ കോട്ടെ സാമ്രാജ്യം ഈ രാജ്യം കീഴടക്കി.
1467-ൽ കോട്ടെ നിയന്ത്രണത്തിൽ നിന്ന് സ്വാതന്ത്ര്യം നേടുകയും തുടർന്നുള്ള ഭരണാധികാരികൾ മുത്തുകൾ, ആന കയറ്റുമതി, ഭൂവരുമാനം എന്നിവയിൽ നിന്നുള്ള വരുമാനം പരമാവധി വർധിപ്പിച്ച് അതിന്റെ സാമ്പത്തിക സാധ്യതകൾ ഏകീകരിക്കുന്നതിലേക്ക് ഊർജം പകരുകയും ചെയ്തു. അതേ കാലഘട്ടത്തിലെ ശ്രീലങ്ക ദ്വീപിലെ മറ്റ് പ്രാദേശിക രാജ്യങ്ങളെ അപേക്ഷിച്ച് ഇവിടെ ഫ്യൂഡൽ കുറവായിരുന്നു. ഈ കാലഘട്ടത്തിൽ പ്രധാനപ്പെട്ട പ്രാദേശിക തമിഴ് സാഹിത്യങ്ങളും ഉൾപ്പെടെ ഭാഷാ പുരോഗതിക്കായി ഒരു അക്കാദമി നിർമ്മിക്കപ്പെടുകയും ഹിന്ദു ക്ഷേത്രങ്ങൾ നിർമ്മിക്കപ്പെടുകയും ചെയ്തു.
ഇന്ത്യയിലെ 100 രൂപ നോട്ട്
ഇന്ത്യയിലെ 100 രൂപ നോട്ട് (The Indian 100-rupee banknote) (₹100) ഇന്ത്യൻ രൂപയുടെ ഗണത്തിൽപ്പെട്ടതാണ്.ഇത് 1935ൽ ഭാരതീയ റിസർവ് ബാങ്ക്, കറൻസിയുടെ നിയന്ത്രണം തുടങ്ങിയതുതൊട്ട് നിർത്താതെ നിർമ്മിച്ചുകൊണ്ടിരിക്കുന്നതാണ്. ഇന്ന് പ്രചരിച്ചുകൊണ്ടിരിക്കുന്ന ₹100 ബാങ്ക് നോട്ട് മഹാത്മാഗാന്ധി പരമ്പരയിൽപ്പെട്ടതാണ്. 1996ൽ നിർത്തിയ സിംഹമുദ്രാനോട്ടുകളുടെ തുടർച്ചയാണിവ.
ജാഫ്നാ രാജ്യം
14 അല്ലെങ്കിൽ 15-ആം നൂറ്റാണ്ടിലെ ഇന്നത്തെ രൂപത്തിലുള്ള സിംഹളീസ് നമ്പോട്ട സൂചിപ്പിക്കുന്നത്, ആധുനിക ട്രിങ്കോമാലി ജില്ലയുടെ ചില ഭാഗങ്ങൾ ഉൾപ്പെടെ ജാഫ്ന സാമ്രാജ്യം മുഴുവനും ഡെമല-പട്ടാന (തമിഴ് നഗരം) എന്ന പേരിൽ ഒരു തമിഴ് പ്രദേശമായി അംഗീകരിക്കപ്പെട്ടിരുന്നു എന്നാണ്. ഈ കൃതിയിൽ, ഇപ്പോൾ ജാഫ്ന, മുല്ലൈത്തീവ്, ട്രിങ്കോമാലി ജില്ലകളിലായി സ്ഥിതി ചെയ്യുന്ന നിരവധി ഗ്രാമങ്ങൾ ദേമല-പട്ടണയിലെ സ്ഥലങ്ങളായി പരാമർശിക്കപ്പെടുന്നു.
ഇന്ത്യയിലെ 100 രൂപ നോട്ട്
ആദ്യ നൂറുരൂപ ബ്രിട്ടിഷ് ചക്രവർത്തിയായിരുന്ന ഗോർജ്ജ് ആറാമന്റെ ചിത്രത്തോടെയാണിറങ്ങിയത്. 1947ൽ ഇന്ത്യ സ്വതന്ത്രയായശേഷം റിസർവ് ബാങ്ക് ജോർജ്ജ് ആറാമന്റെ ചിത്രം മാറ്റി പകരം ഇന്ത്യയുടെ ദേശീയ ചിഹ്നം ചേർത്ത് 100 രൂപാനോട്ട് തുടർന്ന് അച്ചടിച്ചു. ഇത് സിംഹമുദ്രാ സീരീസിലുള്ള നോട്റ്റുകളുടെ ഭാഗമായിരുന്നു.
ജാഫ്നാ രാജ്യം
1505-ൽ ശ്രീലങ്കൻ ദ്വീപിൽ പോർച്ചുഗീസുകാരുടെ വരവ്, എല്ലാ സിംഹള രാജ്യങ്ങളെയും ദക്ഷിണേന്ത്യയുമായി ബന്ധിപ്പിക്കുന്ന പാക്ക് കടലിടുക്കിലെ തന്ത്രപ്രധാനമായ സ്ഥാനവും രാഷ്ട്രീയ പ്രശ്നങ്ങൾ സൃഷ്ടിച്ചു. അതിലെ പല രാജാക്കന്മാരും പോർച്ചുഗീസുകാരുമായി ഏറ്റുമുട്ടുകയും ഒടുവിൽ സമാധാനം സ്ഥാപിക്കുകയും ചെയ്തു. 1617-ൽ, സിംഹാസനത്തിലേക്കുള്ള കവർച്ചക്കാരനായ കങ്കിലി രണ്ടാമൻ പോർച്ചുഗീസുകാരെ നേരിട്ടെങ്കിലും പരാജയപ്പെട്ടു. അങ്ങനെ രാജ്യത്തിന്റെ സ്വതന്ത്രമായ അസ്തിത്വം 1619-ൽ അവസാനിച്ചു. തഞ്ചാവൂർ നായക് സാമ്രാജ്യത്തിന്റെ സഹായത്തോടെ മിഗപ്പുല്ലേ ആരാച്ചിയെപ്പോലുള്ള കലാപകാരികൾ രാജ്യം വീണ്ടെടുക്കാൻ ശ്രമിച്ചെങ്കിലും ഒടുവിൽ അവർ പരാജയപ്പെട്ടു. ആധുനിക ജാഫ്ന പട്ടണത്തിന്റെ പ്രാന്തപ്രദേശമായ നല്ലൂർ അതിന്റെ തലസ്ഥാനമായിരുന്നു.
അവലംബം
വർഗ്ഗം:ശ്രീലങ്കൻ സാമ്രാജ്യങ്ങൾ
ഇന്ത്യയിലെ 100 രൂപ നോട്ട്
മഹാത്മാഗാന്ധി പരമ്പരയിലുള്ള പുതിയ നോട്ടുകൾ
2016 നവംബർ 10നു റിസർവ് ബാങ്ക് മഹാത്മാഗാന്ധി പരമ്പരയിലുള്ള ഒരു പുതിയതരം നോട്ട് ഇറക്കാൻ പോകുന്നതായി പ്രഖ്യാപിച്ചു.
രൂപകല്പന
മഹാത്മാഗാന്ധി സീരീസിലുള്ള ₹100 ബാങ്ക്നോട്ടിനു 157 × 73 mm വലിപ്പമുണ്ട്. നീലയും പച്ചയും ചേർന്ന ഈ നോട്ടിന്റെ മറുവശത്ത് മഹാത്മാ ഗാന്ധിയുടെ ചിത്രവും ഭാരതീയ റിസർവ് ബാങ്കിന്റെ ഗവർണ്ണറുടെ ഒപ്പും കാണാം.ഇതു കൂടാതെ കാഴ്ചയില്ലാത്തവർക്കായി നോട്ടിനെ തിരിച്ചറിയാനായി ബ്രെയിൽ ലിപിയിൽ മൂല്യം തടിച്ച ലിപിയിൽ കൊടുത്തിട്ടുണ്ട്. ഈ നോട്ടിന്റെ മറുഭാഗത്ത് ഗോയിച ലായെ ചിത്രീകരിച്ചിരിക്കുന്നു.
2012ൽ പുതിയ ഇന്ത്യൻ രൂപ ചിഹ്നം നൂറുരുപാ നോട്ടിൽ ചേർത്തിട്ടുണ്ട്. 2014 ജനുവരിയിൽ ഭാരതീയ റിസർവ് ബാങ്ക് 2005നു മുമ്പ് അച്ചടിച്ച എല്ലാ നോട്ടുകളും 2014 മാർച്ച് 31 ഓടെ പിന്വലിക്കുന്നതായി പ്രഖ്യാപിച്ചു. ഈ അവസാനദിനം പിന്നീട് 2015 ജനുവരി 1ലേയ്ക്ക് നീട്ടുകയുമുണ്ടായി. പിന്നീട് പിന്നെയും ഈ നോട്ട് പിൻവലിക്കാനുള്ള അവസാനദിനം 2016 ജൂൺ 30 ആയി നിജപ്പെടുത്തി.
സെക്യൂരിറ്റി പ്രത്യേകതകൾ
₹100 ബാങ്ക് നോട്ടിന്റെ സെക്യൂരിറ്റി പ്രത്യേകതകൾ:
ഭാഷകൾ
മറ്റു ഇന്ത്യൻ ബാങ്ക് നോട്ടുകളെപ്പോലെ ₹100 ബാങ്ക് നോട്ടിലും അതിലെ തുക 17 വ്യത്യസ്ത ഭാഷകളിൽ എഴുതിവച്ചിട്ടുണ്ട്. നാണ്യമുഖത്ത് ഇംഗ്ലിഷിലും ഹിന്ദിയിലും ഈ നോട്ടിന്റെ മൂല്യം എഴുതിവച്ചിട്ടുണ്ട്. മറുവശത്ത് ഒരു ഭാഷാ പാനൽ ഉണ്ട്. ഇവിടെ നോട്ടിന്റെ മൂല്യം ഇന്ത്യയുടെ 22 ഔദ്യോഗികഭാഷകളിൽ 15 എണ്ണത്തിൽ അച്ചടിച്ചിരിക്കുന്നു. ഭാഷകൾ അക്ഷരമാലാക്രമത്തിലാണു കൊടുത്തിരിക്കുന്നത്. ഇതിലെ ഭാഷകളിൽ ആസ്സാമീസ്, ബംഗാളി, ഗുജറാത്തി, കന്നഡ,
കശ്മീരി, കൊങ്കണി, മലയാളം, മറാഠി, നേപ്പാളി, ഒഡിയ, പഞ്ചാബി, സംസ്കൃതം, തമിഴ്, തെലുഗു, ഉറുദു എന്നിവയുണ്ട്.
അവലംബം
വർഗ്ഗം:രൂപ വർഗ്ഗം:ഇന്ത്യയിലെ കറൻസികൾ
വേഴപ്ര
രാമങ്കരി ഗ്രാമപഞ്ചായത്തിലെ 13,12,11,10 വാർഡുകൾ ഉൾപ്പെടുന്ന പ്രദേശമാണ് വേഴപ്രാ. വെളിയനാട് ബ്ലോക്ക് പഞ്ചായത്തിന്റെ കീഴിൽ 7,8,9,10,11,12,13 എന്നീ വാർഡ് ഉൾപ്പെടുത്തി വേഴപ്രാ ഡിവിഷൻ സ്ഥിതി ചെയ്യുന്നു. പഞ്ചായത്തിലെ ഏക സർക്കാർ യുപി സ്കൂളും - ഒര് എൽ. പി സ്കൂളും വേഴപ്രയിൽ ആണ് സ്ഥിതി ചെയ്യുന്നത്. മാങ്കോമ്പ് KSEB ആസ്ഥാന മന്ദിരം ആണ് പ്രധാന സർക്കാർ സ്ഥാപനം.
വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
കൊളംബിയ പിക്ചേഴ്സ്
ഒരു അമേരിക്കൻ ഫിലിം സ്റ്റുഡിയോയും നിർമ്മാണ കമ്പനിയുമാണ് കൊളംബിയ പിക്ചേഴ്സ് ഇൻഡസ്ട്രീസ്. ജാപ്പനീസ് മൾട്ടിനാഷണൽ കമ്പനിയായ സോണിയുടെ അനുബന്ധ സ്ഥാപനമായ സോണി എന്റർടൈൻമെന്റിന്റെ സോണി പിക്ചേഴ്സ് എന്റർടൈൻമെന്റിന്റെ ഒരു വിഭാഗമായ സോണി പിക്ചേഴ്സ് മോഷൻ പിക്ചർ ഗ്രൂപ്പിന്റെ ഭാഗമാണ്.
ഒടുവിൽ കൊളംബിയ പിക്ചേഴ്സായി മാറിയത് കോൺ-ബ്രാന്റ്-കോൺ (സിബിസി) ഫിലിം സെയിൽസ് കോർപ്പറേഷനായി 1918 ജൂൺ 19 ന് ജാക്ക്, ഹാരി കോൺ സഹോദരന്മാരും അവരുടെ ബിസിനസ്സ് പങ്കാളിയായ ജോ ബ്രാൻഡും ചേർന്ന് സ്ഥാപിച്ചു. ഇത് 1924 ൽ കൊളംബിയ പിക്ചേഴ്സിന്റെ പേര് സ്വീകരിച്ചു (1968 വരെ കൊളംബിയ പിക്ചേഴ്സ് കോർപ്പറേഷനായി പ്രവർത്തിക്കുന്നു), രണ്ട് വർഷത്തിന് ശേഷം പരസ്യമായി, ഒടുവിൽ അമേരിക്കയുടെ സ്ത്രീ രൂപവത്കരണമായ കൊളംബിയയുടെ ചിത്രം അതിന്റെ ലോഗോയായി ഉപയോഗിക്കാൻ തുടങ്ങി.
ലോകത്തിലെ പ്രമുഖ ഫിലിം സ്റ്റുഡിയോകളിലൊന്നായ സോണി "ബിഗ് ഫൈവ്" മേജർ അമേരിക്കൻ ഫിലിം സ്റ്റുഡിയോകളിൽ അംഗമാണ്. ഹോളിവുഡിന്റെ സുവർണ്ണ കാലഘട്ടത്തിലെ എട്ട് പ്രധാന ഫിലിം സ്റ്റുഡിയോകളിൽ " ലിറ്റിൽ ത്രീ " എന്ന് വിളിക്കപ്പെടുന്ന ഒന്നാണ് കൊളംബിയ. ഇന്ന്, ലോകത്തിലെ നാലാമത്തെ വലിയ ഫിലിം സ്റ്റുഡിയോ ആയി ഇത് മാറി.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ബ്രാൻഡുകൾ വർഗ്ഗം:കൊളമ്പിയ പിക്ച്ചേഴ്സ് ചലച്ചിത്രങ്ങൾ
മാലിന്യ സംസ്ക്കരണം
മനുഷ്യനും പരിസ്ഥിതിക്കും പരമാവധി ഉപദ്രവരഹിതമായി, മാലിന്യങ്ങൾ അഥവാ പാഴ്‌വസ്തുക്കളുടെ ശേഖരണം, വിനിമയം, സംസ്കരണം, മേൽനോട്ടം നടത്തൽ, നീക്കം ചെയ്യൽ പുനഃരുപയോഗം അല്ലെങ്കിൽ നശിപ്പിക്കൽ എന്നിവയും, അവയെ യഥാവിധി കൈകാര്യം ചെയ്യുന്നതും ആണ് പാഴ്വസ്തു കൈകാര്യം അഥവാ മാലിന്യസംസ്ക്കരണം (Waste management) എന്നതുകൊണ്ട് അർഥമാക്കുന്നത്. മനുഷ്യന്റെ പ്രവർത്തനഫലമായി ഉല്പാദിപ്പിക്കപ്പെടുന്ന വസ്തുക്കളുമായി ബന്ധപ്പെട്ടാണ് പാഴ്വസ്തു കൈകാര്യം അല്ലെങ്കിൽ വേയ്സ്റ്റ് മാനേജ്മെന്റ് എന്ന വാക്ക് ഉപയോഗിക്കാറ്. മനുഷ്യന്റെ ആരോഗ്യത്തേയും അവന്റെ പരിസ്ഥിതിയേയും ഇതിന്റെ ആഘാതത്തിൽ നിന്ന് കുറയ്ക്കുക എന്നതും പാഴ്വസ്തു കൈകാര്യത്തിന്റെ ഭാഗമാണ്. കൂടാതെ പാഴ്വസ്തുക്കളിൽ നിന്ന് ഉപയോഗപ്രദമായത് വീണ്ടെടുക്കുക എന്നതും പാഴ്വസ്തു കൈകാര്യം എന്നതിന്റെ കീഴിൽ വരുന്നു. ഖരം, ദ്രാവകം, വാതകം, റേഡിയോ ആക്ടീവ് സംയുകതങ്ങൾ എന്നീ പാഴ്വസ്തുക്കളുടെ വിവിധരീതിയിലുള്ള കൈകാര്യങ്ങൾ ഈ വിഷയത്തിനു കീഴിൽ വരുന്നുണ്ട്.
വർഗ്ഗം:മാനേജ്മെന്റ്
നദേഷ്ദ സുസ്‌ലോവ
റഷ്യയിലെ ആദ്യ വനിതാ ഫിസിഷ്യൻ ആയിരുന്നു ആയിരുന്നു ഡോക്ടർ നദേഷ്ദ പ്രൊക്കോഫ്‌യേവ്ന സുസ്‌ലോവ (Russian: Надежда Прокофьевна Суслова; 1 September 1843 – 20 April 1918). റഷ്യയിലെ നിസ്നി നൊവ്‌ഗൊറോദ് എന്ന സ്ഥലത്ത് അവർ ഒരു ഗൈനക്കോളജിസ്റ്റ് ആയി ജോലിചെയ്തു. അനേകം ജീവകാരുണ്യപ്രവർത്തനങ്ങളിൽ ഏർപ്പെട്ടിരുന്നു.
വ്യക്തിജീവിതം
ഏപ്രിൽ 16, 1868ൽ, സുസ്‌ലോവ തന്റെ ആദ്യ ഭർത്താവിനെ വിവാഹംകഴിച്ചു., ഫ്രീഡ്‌രീഷ് എരീസ്മാൻ, in വയന്ന, ഓസ്ട്രിയ. സൂറിച്ച് സർവ്വകലാശാലയിൽ അവർ ഒന്നിച്ചു പഠിക്കുമ്പോൾ ആണു കണ്ടുമുട്ടിയത്. പക്ഷെ അവർ August 18, 1883ൽ വിവാഹ മോചനം നേടി. In 1885ൽ, സുസ്‌ലോവ, അലെക്സാണ്ടർ ഗൊലുബെവിനെ വിവാഹം കഴിച്ചു., അദ്ദേഹം ഒരു ചരിത്രാദ്ധ്യാപകനും ശരീരശാസ്ത്രജ്ഞനുമായിരുന്നു.
അഭിമന്യു (ചലച്ചിത്രം)
പ്രിയദർശൻ സംവിധാനം ചെയ്ത് 1991 ൽ പുറത്തിറങ്ങിയ ഒരു മലയാളചലച്ചിത്രമാണ് അഭിമന്യു. മോഹൻലാൽ, ശങ്കർ, ഗീത, ജഗദീഷ് മുതലായവരാണ് മുഖ്യവേഷങ്ങൾ കൈകാര്യം ചെയ്തത്. ബോംബേ അധോലോകത്തെ ചുറ്റിപ്പറ്റി നടക്കുന്ന കഥയിൽ, ഒരു നിഷ്കളങ്കനായ യുവാവ് ഒരു കുറ്റവാളിയാകുന്നതും പിന്നീടയാൾ ആ നഗരത്തിലെ അധോലോകരാജാവാകുകയും ചെയ്യുന്നു. അരസൻ എന്ന പേരിൽ തമിഴിൽ മൊഴിമാറ്റിയിറക്കിയ ഈ ചിത്രം വിജയമായിരുന്നു. സത്യാഘാത് - ക്രൈം നെവർ പേയ്സ് എന്ന പേരിൽ ഹിന്ദിയിലേക്കും ഈ ചിത്രം മൊഴിമാറ്റം ചെയ്യപ്പെട്ടു. മികച്ചതായ തിരക്കഥയുടെ പേരിലും സംവിധാനത്തിന്റെ പേരിലും ഈ ചിത്രം അംഗീകരിക്കപ്പെട്ടു. തോട്ട ധരണി ആയിരുന്നു ഈ ചിത്രത്തിന്റെ കലാസംവിധാനം നിർവഹിച്ചത്.
സ്വീകരണം
25 ദിവസങ്ങൾ കൊണ്ട് ₹83 ലക്ഷം നേടി കളക്ഷൻ റെക്കോർഡ് സൃഷ്ടിച്ചെങ്കിലും ഈ ചിത്രത്തിന്റെ മുതൽമുടക്ക് വലുതായത് കൊണ്ട് തന്നെ മുടക്കിയ ഏകദേശ പണത്തോളം നേടാനേ ഈ ചിത്രത്തിനു കഴിഞ്ഞുള്ളൂ. ഈ ചിത്രം പുറത്തിറങ്ങിയ സമയത്തെ ഏറ്റവും ചെലവേറിയ ചിത്രവും ഇത് തന്നെയായിരുന്നു.
ഗാനങ്ങൾ
കൈതപ്രം ദാമോദരൻ നമ്പൂതിരിയുടെ രചനക്ക് പ്രശസ്ത സംഗീതസംവിധായകനായിരുന്ന രവീന്ദ്രൻ ആണ് ഈണം നൽകിയിരിക്കുന്നത്. ഈ ചിത്രത്തിൽ 5 ഗാനങ്ങളുണ്ട്:
പുരസ്കാരങ്ങൾ
'''കേരളസംസ്ഥാന ചലച്ചിത്രപുരസ്കാരം
ലെറ്റി കോട്ടിൻ പോഗ്രെബിൻ
ഒരു അമേരിക്കൻ എഴുത്തുകാരിയും പത്രപ്രവർത്തകയും പ്രഭാഷകയും സാമൂഹിക പ്രവർത്തകയുമാണ് ലോറെറ്റ "ലെറ്റി" കോട്ടിൻ പോഗ്രെബിൻ (ജനനം: ജൂൺ 9, 1939). പതിനൊന്ന് പുസ്തകങ്ങളുടെ രചയിതാവായ അവർ മിസ് മാസികയുടെ സ്ഥാപക എഡിറ്ററാണ് കൂടാതെ ടിവി സ്പെഷ്യൽ ഫ്രീ ടു ബീ ... യു ആന്റ് മി (അതുപോലെ തന്നെ ഇതുമായി ബന്ധപ്പെട്ട ആൽബത്തിനും പുസ്തകത്തിനും) എഡിറ്റോറിയൽ കൺസൾട്ടന്റായിരുന്നു. അതിനായി അവർ എമ്മി അവാർഡ് നേടി.
ആദ്യകാല ജീവിതവും വിദ്യാഭ്യാസവും
ക്യൂൻസിലെ ഒരു കൺസർവേറ്റീവ് ജൂത കുടുംബത്തിലാണ് സൈഗ്രലിന്റെയും (ഹാൽപെർന്റെയും) ജേക്കബ് കോട്ടിന്റെയും മകളായി പോഗ്രെബിൻ ജനിച്ചത്. അവരുടെ പിതാവ് ജൂത സമൂഹത്തിൽ സജീവമായിരുന്ന അഭിഭാഷകനും അമ്മ ഡിസൈനറുമായിരുന്നു. സെൻട്രൽ ക്വീൻസിലെ യെശിവയിലും ജമൈക്ക ജൂത സെന്റർ ഹീബ്രു ഹൈസ്കൂളിലും പഠിച്ചു. ന്യൂയോർക്ക് സിറ്റിയിലെ ക്വീൻസിലെ ജമൈക്കയിലെ ജമൈക്ക ഹൈസ്കൂളിൽ നിന്ന് ബിരുദം നേടിയ ശേഷം 1959 ൽ ഇംഗ്ലീഷ്, അമേരിക്കൻ സാഹിത്യത്തിൽ ബ്രാൻഡീസ് സർവകലാശാലയിൽ നിന്ന് ബിരുദം നേടി.
കരിയർ
അവർ മിസ് മാഗസിന്റെ സ്ഥാപക എഡിറ്ററും മിസ് ഫൗണ്ടേഷൻ ഫോർ വിമൻ, നാഷണൽ വിമൻസ് പൊളിറ്റിക്കൽ കോക്കസ് എന്നിവയുടെ സഹസ്ഥാപകയുമായിരുന്നു.
1960 മുതൽ 1970 വരെ, പ്രസിദ്ധീകരണ കമ്പനിയായ ബെർണാഡ് ഗീസ് അസോസിയേറ്റ്സിന്റെ പബ്ലിസിറ്റി ഡയറക്ടറായും പിന്നീട് അവരുടെ വൈസ് പ്രസിഡന്റായും അവർ ജോലി ചെയ്തു. 1970 മുതൽ 1980 വരെ അവർ ലേഡീസ് ഹോം ജേണലിനായി "ദ വർക്കിംഗ് വുമൺ" എന്ന കോളം എഴുതി.
1976-ൽ, എസ്തർ എം. ബ്രോണറുടെ ന്യൂയോർക്ക് സിറ്റിയിലെ അപ്പാർട്ട്‌മെന്റിൽ ആദ്യമായി സംഘടിപ്പിച്ചതും നയിച്ചതുമായ ഫെമിനിസ്റ്റ് പെസഹാ സെഡറിൽ പങ്കെടുത്ത 13 സ്ത്രീകളിൽ പോഗ്രെബിനും ഉൾപ്പെടുന്നു.
1979-ൽ, സൂപ്പർസിസ്റ്റേഴ്സ് ട്രേഡിംഗ് കാർഡ് സെറ്റ് നിർമ്മിക്കുകയും വിതരണം ചെയ്യുകയും ചെയ്തു; കാർഡുകളിലൊന്നിൽ പോഗ്രെബിന്റെ പേരും ചിത്രവും ഉണ്ടായിരുന്നു.
2009-ൽ സ്തനാർബുദം ബാധിച്ചതായി കണ്ടെത്തിയതിനെത്തുടർന്ന് ഒരു ഗൈഡ്, ഹൗ ടു ബി എ ഫ്രണ്ട് ടു എ ഫ്രണ്ട് ടു എ ഫ്രണ്ട് ഹുസ് സിക്ക് എന്ന ഗ്രന്ഥം അവൾ രചിച്ചു.
2013-ൽ മേക്കേഴ്‌സ്: വിമൻ ഹൂ മേക്ക് അമേരിക്ക എന്ന ഡോക്യുമെന്ററി സിനിമയിൽ അവർ (മറ്റുള്ളവരിൽ) അഭിനയിച്ചു.
ഹാർവാർഡ് ഡിവിനിറ്റി സ്‌കൂളിലെ വിമൻ ഇൻ റിലീജിയൻ പ്രോഗ്രാമിന്റെ ഡയറക്ടർ കൗൺസിൽ, എജ്യുക്കേഷൻ ആൻഡ് കമ്മ്യൂണിക്കേഷൻ ഫോർ മിസ് ഫൗണ്ടേഷൻ, ബ്രാൻഡീസ് യൂണിവേഴ്‌സിറ്റിയിലെ വിമൻസ്, ജെൻഡർ, സെക്‌സ്വാലിറ്റി സ്റ്റഡീസ് പ്രോഗ്രാം എന്നിവയുടെ ബോർഡ് അംഗമാണ് അവർ (മറ്റ് സംഘടനകൾക്കിടയിൽ).
പുറംകണ്ണികൾ
വർഗ്ഗം:1939-ൽ ജനിച്ചവർ
കിർകുക്ക്
ഇറാഖിലെ ഒരു നഗരമാണ് കിർകുക്ക്. വടക്കൻ ഇറാക്കിൽ ബാഗ്ദാദ് നഗരത്തിൽ നിന്ന് 236 കിലോമീറ്റർ അകലെയായി സ്ഥിതിചെയ്യുന്നു. കിർകുക്ക് പ്രവിശ്യയുടെ കേന്ദ്രമായ ഈ നഗരം പെട്രോളിയം നിക്ഷേപമുള്ള പ്രദേശമാണ്.
അവലംബം
വർഗ്ഗം:അപൂർണ്ണ ലേഖനങ്ങൾ
ചാരുമതി
ചാരുമതി (ചാരുവതി). (Brahmi= Cha Ru Wa Ti) മൗര്യചക്രവർത്തിയായിരുന്ന മഹാനായ അശോകനു ഒരു വേശ്യാസ്ത്രിയിൽ ജനിച്ച പുത്രി. പിന്നീട് ഇതു മനസ്സിലാക്കിയ മഹാറാണി ദേവി ചാരുമതിയെ തന്റെ മകളായി സ്വീകരിച്ചു വളർത്തി. മൗര്യ രാജകുമാരിയായി വളർന്ന ചാരുമതി വിവാഹം കഴിച്ചത് ക്ഷത്രിയകുലജാതനായ നേപ്പാൾ രാജകുമാരൻ ദേവപാലനെയാണ്.
അവലംബം
വർഗ്ഗം:മൗര്യസാമ്രാജ്യം
ശന്തനഗൗഡർ മോഹൻ മല്ലികാർജുൻ ഗൗഡ
സുപ്രീം കോടതി മുൻ ജസ്റ്റിസും കേരള ഹൈക്കോടതി മുൻ ചീഫ് ജസ്റ്റിസുമായിരുന്നു ജസ്‌റ്റിസ് ശന്തനഗൗഡർ മോഹൻ മല്ലികാർജുനഗൗഡ (Justice Mohan M. Shantanagoudar).
ജീവിതരേഖ
1958-ൽ കർണാടകയിലെ ഹാവേരി ജില്ലയിൽ ശന്തനഗൗഡരുടെ മകനായി ജനിച്ചു. 1980-ൽ നിയമബിരുദം നേടി. 2003ൽ കർണാടക ഹൈക്കോടതിയിൽ അഡിഷണൽ ജഡ്‌ജിയായി. 2004-ൽ സ്ഥിരം ജഡ്‌ജിയായി. 2016 സെപ്റ്റംബർ 22 ന് കേരള ഹൈക്കോടതി ചീഫ് ജസ്‌റ്റിസായി സത്യപ്രതിജ്ഞ ചെയ്തു. 2017 ഫെബ്രുവരി 17-ന് സുപ്രീം കോടതി ജഡ്ജിയായി സത്യപ്രതിജ്ഞ ചെയ്ത അദ്ദേഹം, പദവിയിൽ തുടരവേ 2021 ഏപ്രിൽ 25-ന് പുലർച്ചെ മൂന്നുമണിയോടെ ഗുരുഗ്രാമിലെ മേദാന്ത ആശുപത്രിയിൽ വച്ച് അന്തരിച്ചു. 63 വയസ്സായിരുന്നു അദ്ദേഹത്തിന്.
അവലംബം
വർഗ്ഗം:നിയമജ്ഞർ വർഗ്ഗം:കേരള ഹൈക്കോടതി ചീഫ് ജസ്റ്റിസുമാർ വർഗ്ഗം:1958-ൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:മേയ് 5-ന് ജനിച്ചവർ വർഗ്ഗം:ഏപ്രിൽ 25-ന് മരിച്ചവർ
മോഹിനി ഖേരോത്ത് ബോസ്
അരസ്പൂർ എന്നും അറിയപ്പെടുന്ന മോഹിനി ഖേരോത്ത് ബോസ് (1866-1935) അർസാപൂർ പട്ടണത്തിലെ മെഡിക്കൽ മിഷനറി പ്രവർത്തനത്തിനായി തന്റെ ജീവിതം സമർപ്പിച്ച ഒരു ഫിസിഷ്യനും മിഷനറിയും ആയിരുന്നു. ഇംഗ്ലീഷ്:Kheroth Mohini Bose അവൾ മരിക്കുന്നതുവരെ ചർച്ച് ഓഫ് ഇംഗ്ലണ്ട് സെനാന മിഷനറി സൊസൈറ്റിയിൽ സേവനമനുഷ്ഠിച്ചു. 1889-ൽ അസ്റാപൂരിലെ മെഡിക്കൽ മിഷന്റെ തലവയായിരുന്നു അവർ. അസ്രാപൂരിലെ നഴ്‌സായിരുന്നു ബോസ്, പഞ്ചാബ് മേഖലയിലുടനീളമുള്ള സ്ത്രീകളുടെ ചികിത്സക്ക് അവർ തുടക്കമിട്ടു. 1935 ൽ വിരമിച്ചതിന് തൊട്ടുപിന്നാലെ അവൾ മരിച്ചു. ലേഡി ഇർവിൻ ട്യൂബർകുലോസിസ് സാനിറ്റോറിയത്തിന്റെ സ്ഥാപകരിലൊരാളായിരുന്നു അവർ. ബോസിന്റെ സേവനത്തിന് കൈസർ-ഇ-ഹിന്ദി വെള്ളി മെഡൽ പുർസകാരം നൽകി ആദരിച്കു. ദാരിദ്ര്യം വിളായാടിയിരുന്ന ഒരു പ്രദേശത്ത് ഗുണനിലവാരമുള്ള വൈദ്യസഹായം എത്തിക്കാൻ ബോസ് അവളുടെ 50 വർഷത്തെ സേവനം ഉപയോഗിച്ചു.
ദൈവവിളി
ദൈവവിളിയാൽ വളരെയധികം സ്വാധീനിക്കപ്പെട്ടു സ്ത്രീയായിരുന്നു മോഹിനി. "പ്രത്യാശയുടെ ഗ്രാമം, അല്ലെങ്കിൽ, അസ്രാപൂരിന്റെ ചരിത്രം" എന്ന തന്റെ പുസ്തകത്തിൽ പലപ്പോഴും ദൈവഹിതത്തെക്കുറിച്ച് സംസാരിക്കുന്നുണ്ട്. ഇന്ത്യയിലെ ആധുനിക പഞ്ചാബ് സംസ്ഥാനത്തിലാണ് അസ്രാപൂർ സ്ഥിതി ചെയ്യുന്നത്. ഒരിക്കൽ ഇന്ത്യയുടെ പാർലമെന്റിൽ അംഗമായിരുന്ന വിരമിച്ച രണ്ട് ക്രിസ്ത്യാനികൾ നഗരം സ്ഥാപിച്ചതിനെ കുറിച്ച് ബോസ് വിശദമായി വിവരിക്കുന്നു. കുട്ടിക്കാലത്ത്, പട്ടണത്തിന്റെ സ്ഥാപകരായ പെർകിൻസ് ദമ്പതികൾ മോഹിനിയെ ഏറ്റെടുത്തു. മോഹിനി 19-ആം വയസ്സിൽ ഒരു മിഷനറിയായി. അതിനുശേഷമാണ് മോഹിനി ഇംഗ്ലണ്ടിൽ നർസിങ്ങ് പഠിക്കാനായി പോകുന്നത്. ദൈവത്തിൽ വിശ്വസിക്കാനും പാവങ്ങളെ സേവിക്കാനും പെർകിൻസ് അവളെ പഠിപ്പിച്ചു. അവളുടെ ഉദ്ദേശ്യം പ്രാഥമികമായി പഞ്ചാബ് മേഖലയിലെ സ്ത്രീകളെ ചികിത്സിക്കുക, അവർക്ക് ലഭിക്കുന്ന പരിചരണത്തിന്റെ നിലവാരം ഉയർത്താൻ സഹായിക്കുക എന്നതായിരുന്നു. ബോസ് വളരെ ഭക്തയായിരുന്നു, തന്റെ ജീവിതത്തിലും അസ്രാപൂർ പട്ടണത്തിലും കർത്താവിന്റെ പ്രവൃത്തിയുടെ സ്വാധീനത്തെക്കുറിച്ച് സംസാരിക്കാൻ അവൾ തന്റെ പുസ്തകത്തിന്റെ ഭൂരിഭാഗവും സമർപ്പിക്കുന്നു.
സേവനജീവിതം
1889-ൽ ഇംഗ്ലണ്ടിൽ നിന്ന് മടങ്ങിയെത്തിയ ശേഷം, ബോസിനെ അസ്രാപൂരിലെ മെഡിക്കൽ ജോലിയുടെ ചുമതല ഏൽപ്പിച്ചു. കുറച്ച് സമയത്തിന് ശേഷം, അസ്രാപൂരിലെ ആശുപത്രി നിർമ്മിക്കപ്പെട്ടു, അവളുടെ കരിയറിലെ ശേഷിക്കുന്ന സമയത്തേക്ക് ബോസ് അവിടെ ഡോക്ടർമാരുടെയും നഴ്‌സുമാരുടെയും സ്റ്റാഫിനെ നയിച്ചു. അമ്പത് വർഷമായി ഈ മേഖലയിലെ ഏക സ്ഥിരമായ മെഡിക്കൽ പ്രൊഫഷണലായിരുന്നു അവർ. മറ്റനേകം മിഷനറിമാരും ഈ പ്രദേശത്ത് പ്രവർത്തിച്ചുവെങ്കിലും കുറച്ചുപേർ മാത്രമേ രണ്ടുവർഷത്തിലധികം നീണ്ടുനിന്നുള്ളൂ. തന്റെ രാജിക്കത്തിൽ, അസ്രാപൂരിലെ ജനങ്ങളോടുള്ള അവളുടെ ഭക്തി തുടരുന്നതിനെ സൂചിപ്പിക്കുന്ന തരത്തിൽ, പകരം ആരെയെങ്കിലും അയയ്ക്കാൻ മിഷനറി സൊസൈറ്റിയോട് അവൾ അഭ്യർത്ഥിക്കുന്നു. ഇംഗ്ലീഷും ഇന്ത്യക്കാരുമായ അസ്രാപൂരിലെ 1000-ത്തോളം ആളുകളുടെ വൈദ്യസഹായം ബോസിന്റെ ചുമതലയായിരുന്നു. മുമ്പ് പരിചരണം ലഭിക്കാത്ത സ്ത്രീകളെയും കുട്ടികളെയും പരിപാലിക്കാൻ അവൾക്ക് കഴിഞ്ഞതിനാൽ അസ്രാപൂരിലെ അവളുടെ സാന്നിധ്യം വിലമതിക്കാനാവാത്തതാണ്. അവൾ പരിശീലനം ലഭിച്ച ഒരു മിഡ്‌വൈഫ് കൂടിയായിരുന്നു. ബോസ് പഞ്ചാബിയും ഇംഗ്ലീഷും സംസാരിച്ചു. രണ്ട് ഭാഷകളിലുമുള്ള അവളുടെ പ്രാവീണ്യം കാരണം, മിഷനറിയായിരുന്ന സമയത്തിലുടനീളം അവൾ വിവിധ കമ്മിറ്റികളിൽ സേവനമനുഷ്ഠിച്ചു. ഒരു ക്രിസ്ത്യാനി എന്ന നിലയിൽ, അവൾ പട്ടണത്തിന്റെ മതപരമായ വശങ്ങളിൽ വളരെയധികം ഇടപെട്ടിരുന്നു. ഇന്ത്യയിലെ സ്ത്രീകളും ചൈനയുടെ പുത്രിമാരും എന്ന പേരിൽ ഒരു മിഷനറി ദിനപത്രത്തിൽ അവൾ ഇടയ്ക്കിടെ എഴുതിയിരുന്നു. അവിടെ അവർ നഗരത്തിലെ പ്രധാന മതപരമായ സംഭവങ്ങളും സ്ത്രീകളുടെ സംരക്ഷണത്തിൽ അവൾ നേടിയ നിരവധി നാഴികക്കല്ലുകളും രേഖപ്പെടുത്തുന്നു.
സ്പാർട്ടക്കസ് ലീഗ്
ചരിത്രം
സോഷ്യൻ ഡെമോക്രാറ്റിക് പാർട്ടി SPD ജർമനിയുടെ ഇടതുപക്ഷ ഘടകത്തിലെ പ്രമുഖ അംഗങ്ങളായിരുന്നു  ലക്സംബർഗ് ഉം കാൾ ലിബ്നെട്ട് ഉം. ഒന്നാം ലോകമഹായുദ്ധത്തിന്റെ തുടക്കത്തിൽ 1914 ൽ റഷ്യക്കെതിരെയുള്ള  സാമ്രാജ്യത്വ ജർമ്മനിയുടെ യുദ്ധപ്രഖ്യാപനത്തെ SPD പിന്തുണച്ചതിനെ  തുടർന്ന് അവർ സ്വതന്ത്രമായൊരു പാർട്ടിയെ കണ്ടെത്താൻ ശ്രമിച്ചു. പാർലമെന്ററി പ്രക്രിയയിൽ പങ്കെടുത്ത SPD നേതൃത്വത്തിന് വിപരീതമായി ലക്സംബർഗ്, ലിബ്നെട്ട്  എന്നിവർ വിപ്ലവത്തിന്റെ ആവശ്യകത നിലനിർത്തി. യുദ്ധത്തിൽ ജർമ്മൻ ഇടപെടലിനെതിരായി ബെർലിനിൽ പൊതുപരിപാടി സംഘടിപ്പിക്കാൻ സഹായിക്കുന്ന കുറ്റം ചുമത്തി ഇവർ രണ്ടുപേരും 1916 മുതൽ 1918 വരെ ജയിലിൽ അടയ്ക്കപ്പെട്ടു.
സ്പാർട്ടാഷിസ്റ്റ് മാനിഫെസ്റ്റോയിൽ നിന്നുള്ള ഒരു ഉദ്ധരണി (1918 ൽ പ്രസിദ്ധീകരിച്ചത്):
ജനാധിപത്യമോ ഏകാധിപത്യമോ എന്നതല്ല ഇന്നത്തെ ചോദ്യം. ബൂർഷ്വാ ജനാധിപത്യമോ സോഷ്യലിസ്റ്റ് ജനാധിപത്യമോ എന്നതാണ് ചരിത്രം അജണ്ട നിർണയിച്ച ചോദ്യം. മുതലാളിത്ത ലാഭത്തിന്റെ ഏജന്റുകൾ  മനഃപൂർവമോ  വ്യാജമായോ അവകാശപ്പെടുന്നതുപോലെ തൊഴിലാളിവർഗ്ഗത്തിന്റെ ഏകാധിപത്യം ബോംബുകൾ, മയക്കുമരുന്ന്, കലാപം, അരാജകത്വം എന്നിവയല്ല. മറിച്ച്, രാഷ്ട്രീയ ശക്തിയുടെ എല്ലാ ഉപകരണങ്ങളും ഉപയോഗിച്ച് തൊഴിലാളിവർഗ്ഗത്തിന്റെയും  വിപ്ലവകാരിയുടെയും  ഇച്ഛയുടെ അടിസ്ഥാനത്തിൽ,  സോഷ്യലിസത്തെ സ്വായത്തമാക്കുന്നതും,  മുതലാളിവർഗത്തെ തുരത്തുന്നതും ആണ് തൊഴിലാളിവർഗ്ഗത്തിന്റെ ഏകാധിപത്യം.
വർഗ്ഗം:ജർമ്മനിയുടെ ചരിത്രം വർഗ്ഗം:ഒന്നാം ലോകമഹായുദ്ധം
യു എൻ സി ആർ പി ഡി
ഭിന്നശേഷിയെ സംബന്ധിക്കുന്ന ഒരു അന്താരാഷ്ട്ര മനുഷ്യാവകാശ കൺവെൻഷൻ (Convention on the Rights of Persons with Disabilities) ആണ് യു എൻ സി ആർ പി ഡി. ഭിന്നശേഷിയുള്ളവരുടെ അവകാശങ്ങൾക്കായുള്ള ഐക്യ രാഷ്ട്ര കൺവെൻഷൻ (United Nations Convention for the Rights of Disabled Persons) എന്നാണ് ഇതിന്റെ പൂർണ്ണ രൂപം. 2006 ഡിസംബർ 13 നാണ് ഈ കൺവെൻഷൻ അംഗീകരിക്കപ്പെട്ടത്. 2008 മെയ് മൂന്നാം തീയതി ഉടമ്പടി പ്രാബല്യത്തിൽ വന്നു. ഉടമ്പടിയിൽ ഒപ്പിട്ടത് 158 ലോകരാഷ്ട്രങ്ങളാണ്. ഇതിൽ 150 എണ്ണം ഉടമ്പടിയുടെ നിയമാവലികൾക്ക് വിധേയരാണെന്ന് (state parties) സമ്മതിച്ചു. . ഈ ഉടമ്പടിയിൽ പങ്കാളികളായ രാജ്യങ്ങൾ, ഭിന്നശേഷിയുള്ള വ്യക്തികൾക്ക് മനുഷ്യാവകാശങ്ങളുടെ പൂർണ്ണലഭ്യത ഉറപ്പുവരുത്താനും, അതിനെ സംരക്ഷിക്കാനും, വേണ്ട പ്രോത്സാഹനങ്ങൾ നൽകാനും ബാധ്യസ്ഥരാണ്.അന്താരാഷ്ട്ര തലത്തിൽ ഭിന്നശേഷിയുടെ സാമൂഹ്യമാതൃക ചർച്ച ചെയ്യപ്പെടാനും അതിനനുസൃതമായ നയങ്ങളും പ്രവർത്തനപദ്ധതികളും രൂപീകരിക്കാനും ഈ ഉടമ്പടി കാരണമായിത്തീർന്നു.ഐക്യരാഷ്ട്രസഭയുടെ പ്രധാന മനുഷ്യാവകാശഉടമ്പടികളിൽ ഒന്നാണ് ഈ ഉടമ്പടി. മനുഷ്യാവകാശങ്ങളെ സംബന്ധിക്കുന്ന പത്ത് ഉടമ്പടി നിരീക്ഷണ സമിതികളിൽ. ഒന്നായ ഭിന്നശേഷിയുള്ളവരുടെ അവകാശങ്ങൾക്കു വേണ്ടിയുള്ള സമിതിയാണ്(Committee on the Rights of Persons with Disabilities) യു എൻ സി ആർ പി ഡി യുമായി ബന്ധപ്പെട്ട കാര്യങ്ങൾ നോക്കുന്നത്
ടീഗൻ വാൻ റൂസ്‌മാലെൻ
വ്യക്തിഗതം
1991 ഏപ്രിൽ 6 ന് ന്യൂ സൗത്ത് വെയിൽസിലെ ബറ്റൗബേയിലാണ് വാൻ റൂസ്മാലെൻ ജനിച്ചത്. അവർ "നിയമപരമായി അന്ധയും ബധിരയുമാണ്. അവരുടെ ഒപ്റ്റിക് നാഡിയിലേക്ക് സിസ്റ്റുകൾ തള്ളുന്നത് ഒരു കണ്ണിൽ കറുപ്പ് ഉണ്ടാക്കുന്നു." അഷർ സിൻഡ്രോം, റെറ്റിനൈറ്റിസ് പിഗ്മെന്റോസ എന്നിവയുടെ ഫലമാണിത്. അവർക്ക് സർഫിംഗ് കമ്മ്യൂണിറ്റിയുമായി ബന്ധമുള്ള ഒരു സഹോദരനുണ്ട്. ഓസ്ട്രേലിയൻ സർഫ് ടൈറ്റിലുകളിൽ മത്സരിക്കുന്നു. 2009-ൽ, അവർ ഹയർ സ്കൂൾ സർട്ടിഫിക്കറ്റ് നേടുന്നതിനായി പരിശ്രമിക്കുകയായിരുന്നു. അവർ ഒരു പ്രൊഫഷണൽ നീന്തൽക്കാരിയാണ്. 2012 ജനുവരിയിൽ മസാജ് തെറാപ്പി പഠിക്കുന്ന കാൻബെറ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ പഠിക്കുന്നു.
നീന്തൽ
ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ നിന്ന് നീന്തൽ സ്കോളർഷിപ്പുള്ള എസ് 13, എസ് 15 നീന്തൽക്കാരിയാണ് വാൻ റൂസ്മാലെൻ. 100 മീറ്റർ ബ്രെസ്റ്റ്‌ട്രോക്ക്, 200 മീറ്റർ ഇൻഡിവിഡുയൽ മെഡ്‌ലി, 50 മീറ്റർ, 100 മീറ്റർ ഫ്രീസ്റ്റൈൽ എന്നിവയാണ് അവരുടെ ഇവന്റുകൾ. അവർ എല്ലി കോളിനൊപ്പം പരിശീലനം നേടി.. 2012 ജനുവരിയിലെ കണക്കനുസരിച്ച്, "100 മീറ്റർ ബ്രെസ്റ്റ്‌ട്രോക്കിൽ ലോകത്ത് രണ്ടാം സ്ഥാനത്തും 200 മീറ്റർ ഐ‌എമ്മിൽ നാലാമതും 100 മീറ്റർ ഫ്രീസ്റ്റൈലിൽ അഞ്ചാമതും 50 മീറ്റർ ഫ്രീസ്റ്റൈലിൽ ആറാമതുമാണ്. 2010-ൽ 100 മീറ്റർ ബ്രെസ്റ്റ്‌ട്രോക്കിൽ ലോകത്ത് ഒന്നാം സ്ഥാനത്തെത്തി. അവരുടെ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ട് കോച്ച് ഗ്രേം കരോളാണ്. ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ അവർ പരിശീലനം മാറ്റി ബട്ടർഫ്ളൈയിൽ ശ്രദ്ധ കേന്ദ്രീകരിക്കുന്നതിൽ നിന്ന് മെഡ്‌ലി, ബ്രെസ്റ്റ്സ്ട്രോക്ക് ഇവന്റുകളിലേക്ക് പോയി. അവരുടെ ഹോം പൂൾ മിംഗാര അക്വാട്ടിക് ആണ്. അവർ അവിടെ പരിശീലനം നടത്തുമ്പോൾ അവരെ പരിശീലിപ്പിക്കുന്നത് കിം ടെയ്‌ലറാണ്. വൈദഗ്‌ദ്ധ്യമുള്ള നീന്തൽ മത്സരങ്ങളിലും അവർ മത്സരിക്കുന്നു.
1997-ൽ നീന്തൽ ആരംഭിച്ച വാൻ റൂസ്മാലെൻ 2005-ൽ മെൽബണിൽ നടന്ന ഡീഫ്ലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ചു. 2007-ൽ ഓസ്‌ട്രേലിയൻ ഏജ് റെക്കോർഡ് സ്ഥാപിക്കുകയും 100 മീറ്റർ ബട്ടർഫ്ലൈ മത്സരത്തിൽ അറഫുര ഗെയിംസിൽ സ്വർണം നേടുകയും ചെയ്തു. 2007-ൽ ഓസ്‌ട്രേലിയൻ ഷോർട്ട് കോഴ്‌സ് ചാമ്പ്യൻഷിപ്പിലും പങ്കെടുത്തു. 2008-ൽ ഐ‌പി‌സി നീന്തൽ ലോകകപ്പിൽ മത്സരിച്ച് ഒരു കൂട്ടം വെങ്കല മെഡലുകൾ സ്വന്തമാക്കി. 2009-ൽ ന്യൂ സൗത്ത് വെയിൽസ് കൺട്രി നീന്തൽ ചാമ്പ്യൻഷിപ്പിൽ പങ്കെടുത്തു. അവിടെ നാല് സ്വർണ്ണ മെഡലുകൾ നേടി. ആ വർഷം ഇംഗ്ലണ്ടിലെ മാഞ്ചസ്റ്ററിൽ നടന്ന പാരാലിമ്പിക് ലോകകപ്പിലും അവർ മത്സരിച്ചു. വനിതാ എംഡി 100 ഫ്രീസ്റ്റൈൽ ഇവന്റിൽ അവർ പതിനൊന്നാം സ്ഥാനത്തെത്തി. 1: 06.97 വ്യക്തിഗത സമയം, എല്ലി കോളിന് പിന്നിൽ. 1: 29.76 എന്ന വ്യക്തിഗത മികച്ച സമയത്തോടെ വനിതാ എംഡി 100 ബ്രെസ്റ്റ്സ്ട്രോക്ക് ഇവന്റിൽ അവർ ഒമ്പതാം സ്ഥാനത്തെത്തി. വനിതകളുടെ എസ് 13 100 ബട്ടർഫ്ലൈ ഇവന്റിൽ തനതായ മികച്ച സമയം 1: 08.24 സെക്കന്റിൽ അവർ മൂന്നാം സ്ഥാനത്തെത്തി. 2008-ലെ ബീജിംഗ് ഗെയിംസിൽ ആറ് ഇനങ്ങളിൽ മത്സരിച്ച അവർ ഒരു മെഡലും നേടിയില്ല.
2010-ൽ ക്വീൻസ്‌ലാന്റിലെ ബ്രിസ്‌ബേനിൽ നടന്ന ഓസ്‌ട്രേലിയൻ ഷോർട്ട് കോഴ്‌സ് ചാമ്പ്യൻഷിപ്പിൽ വാൻ റൂസ്‌മാലെൻ മത്സരിച്ചു. മത്സരത്തിൽ അവർ മൂന്ന് മെഡലുകൾ നേടി, മാത്രമല്ല അവരുടെ തോളിന് വീണ്ടും പരിക്കേറ്റു. എസ് 11-13 ഇനങ്ങളിൽ നെതർലാൻഡിലെ ഐൻ‌ഹോവനിൽ നടന്ന 2010 2010 ഐ‌പി‌സി നീന്തൽ ലോക ചാമ്പ്യൻ‌ഷിപ്പിലും അവർ മത്സരിച്ചെങ്കിലും മെഡലുകളൊന്നും നേടിയില്ല. മത്സരത്തിലെ ഏക ഓസ്‌ട്രേലിയൻ ആയിരുന്നു. വനിതകളുടെ 400 മീറ്റർ ഫ്രീസ്റ്റൈൽ എസ് 13 ഇനത്തിൽ 4: 59.67 സമയത്തിനുള്ളിൽ അവിടെ നാലാം സ്ഥാനത്തെത്തി. 50 മീറ്റർ ഫ്രീസ്റ്റൈൽ എസ് 13 ഇനത്തിൽ 29.97 സമയം മികച്ച വ്യക്തിഗത പ്രകടനം കാഴ്ചവെച്ചു. തോളിന് പരിക്കേറ്റതിനാൽ മത്സരത്തിൽ പങ്കെടുക്കുന്നതിൽ നിന്ന് അവരെ തടഞ്ഞു. ഓസ്‌ട്രേലിയയിൽ നിന്ന് പുറപ്പെടാൻ വിമാനത്തിൽ കയറുന്നതുവരെ മെഡിക്കൽ ക്ലിയറൻസിന്റെ ആവശ്യകത കാരണം അവരുടെ പങ്കാളിത്തം സംബന്ധിച്ച ഒരു ചോദ്യം ആയിരുന്നു. 2011-ലെ ആൽബർട്ടയിലെ എഡ്മണ്ടണിൽ നടന്ന പാരാ പാൻ പസഫിക് ചാമ്പ്യൻഷിപ്പിൽ അവർ മത്സരിച്ചു. അവിടെ എസ് 13 400 ഫ്രീസ്റ്റൈൽ ഇവന്റിൽ ഒന്നാം സ്ഥാനം നേടി. ഒരു പ്രധാന അന്താരാഷ്ട്ര മത്സരത്തിൽ അവരുടെ ആദ്യ മെഡൽ ഫിനിഷ് ആയിരുന്നു. 2012 ജനുവരിയിൽ വിക്ടോറിയയിലെ ഗീലോങ്ങിൽ നടന്ന ഓസ്‌ട്രേലിയൻ ബധിര ഗെയിംസിൽ പങ്കെടുത്തു. 100 മീറ്റർ ബട്ടർഫ്ലൈ വിമൻസ് ഓപ്പൺ മത്സരത്തിൽ ഗെയിംസ് റെക്കോർഡ് സമയം 1.09.68 ആയിരുന്നു. 50 മീറ്റർ ബ്രെസ്റ്റ്സ്ട്രോക്ക് വിമൻസ് ഓപ്പൺ മത്സരത്തിൽ 39.82 സമയം അവർ ഒന്നാം സ്ഥാനത്തെത്തി. 100 മീറ്റർ ബാക്ക്‌സ്‌ട്രോക്ക് വിമൻസ് ഓപ്പൺ ഇനത്തിൽ 1.17.28 സമയം മൂന്നാം സ്ഥാനത്തെത്തി. ഗെയിംസിന്റെ സംഘാടകർ "Outstanding Swim of the Meet" നേടിയതിന്റെ ബഹുമതി അവർക്ക് നൽകി.
2008-ലെ സമ്മർ പാരാലിമ്പിക്‌സിൽ ആറ് വ്യത്യസ്ത നീന്തൽ മത്സരങ്ങളിൽ പങ്കെടുത്ത വാൻ റൂസ്മാലെൻ നാല് ഇനങ്ങളിൽ ഫൈനലിന് യോഗ്യത നേടി. ഈ മത്സരങ്ങളിൽ അവർ വ്യക്തിപരമായി നിരവധി മികച്ച സമയങ്ങൾ‌ ക്രമീകരിച്ചു. ഗെയിമുകളിൽ, ഉപകരണങ്ങളുടെ തകരാറുമൂലം 400 മീറ്റർ എസ് 13 ഫ്രീസ്റ്റൈൽ ഫൈനലിന്റെ റീ-റണ്ണിൽ പങ്കെടുത്തു. ഗെയിമുകൾക്ക് യോഗ്യത നേടുന്നതിനായി 2012 മാർച്ച് 15 ന് ഓസ്‌ട്രേലിയൻ ചാമ്പ്യൻഷിപ്പിൽ അവർ പങ്കെടുത്തു. നാല് ഇനങ്ങളിൽ നീന്തി. 50 മീറ്റർ ഫ്രീസ്റ്റൈൽ എസ് 13, ആറാം സ്ഥാനത്തെത്തി. 100 മീറ്റർ ഫ്രീസ്റ്റൈൽ എസ് 13, 100 മീറ്റർ ബ്രെസ്റ്റ്സ്ട്രോക്ക് - എസ്ബി 13, എന്നിവയിൽ ഏഴാമത്. 200 മീറ്റർ വ്യക്തിഗത മെഡ്‌ലി SM13 യിൽ ആറാം സ്ഥാനം എന്നിവ അവർ നേടി.
കാനഡയിലെ ക്യൂബെക്കിലെ മോൺ‌ട്രിയാലിൽ നടന്ന 2013-ലെ ഐ‌പി‌സി നീന്തൽ ലോക ചാമ്പ്യൻ‌ഷിപ്പിൽ വാൻ റൂസ്മാലെൻ വനിതകളുടെ 200 മീറ്റർ വ്യക്തിഗത മെഡ്‌ലി എസ്എം 13, വനിതകളുടെ 100 മീറ്റർ ബട്ടർഫ്ലൈ എസ് 13, വനിതകളുടെ 100 മീറ്റർ ബ്രെസ്റ്റ്‌സ്ട്രോക്ക് എസ്ബി 13, വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 13 എന്നിവയിൽ നാല് വെങ്കല മെഡലുകൾ നേടി.
സ്‌കോട്ട്‌ലൻഡിലെ ഗ്ലാസ്‌ഗോയിലെ 2015-ലെ ഐപിസി നീന്തൽ ലോക ചാമ്പ്യൻഷിപ്പിൽ വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 13 ൽ അഞ്ചാം സ്ഥാനവും വനിതകളുടെ 100 മീറ്റർ ബ്രെസ്റ്റ്‌ട്രോക്ക് എസ്‌ബി 13 ൽ ആറാമതും വനിതകളുടെ 50 മീറ്റർ ഫ്രീസ്റ്റൈൽ എസ് 13, വനിതകളുടെ 200 മീറ്റർ വ്യക്തിഗത മെഡ്‌ലി എസ്എം 13 എന്നിവയിൽ ഏഴാമതും ഫിനിഷ് ചെയ്തു.
അംഗീകാരം
2008-ൽ വാൻ റൂസ്മാലനെ സെൻട്രൽ കോസ്റ്റ് യംഗ് അച്ചീവർ വിജയിയായി തിരഞ്ഞെടുത്തു. 2009 ഫെബ്രുവരിയിൽ എക്സ്പ്രസ് അഡ്വക്കേറ്റ് യംഗ് അച്ചീവർ ആയി അവർക്ക് പേര് നൽകി. അവരുടെ ഒരു ചിത്രം പവർഹൗസ് മ്യൂസിയത്തിന്റെ വാൾ ഓഫ് ഫെയിമിൽ ദൃശ്യമാകുന്നു. 2011-ൽ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ നിന്ന് അവർക്ക് ഒരു കായിക നേട്ടത്തിനുള്ള അവാർഡ് ലഭിച്ചു. 2017-ൽ ഓസ്‌ട്രേലിയൻ നീന്തൽ ടീം അവാർഡിന് വേണ്ടി നീന്തൽ ഓസ്‌ട്രേലിയ സേവനങ്ങൾ ലഭിച്ചു.
ബാഹ്യ ലിങ്കുകൾ
വർഗ്ഗം:1991-ൽ ജനിച്ചവർ വർഗ്ഗം:നീന്തൽ താരങ്ങൾ
സിനമൻ പക്ഷി
ഹെറോഡോട്ടസിന്റെ അഭിപ്രായത്തിൽ
ഹെറോഡൊട്ടസ് തന്റെ ദ ഹിസ്റ്ററിയിൽ പറയുന്നതനുസരിച്ച്, സിനമൻ പക്ഷി അക്കാലത്ത് കറുവപ്പട്ട ഉത്പാദിപ്പിച്ചിരുന്ന ഒരേയൊരു രാജ്യം ആയ അറേബ്യയിൽ അധിവസിച്ചിരുന്നു. ഭീമാകാരമായ സിനമൻ പക്ഷികൾ കറുവപ്പട്ട വളരുന്ന ഒരു അജ്ഞാത ഭൂമിയിൽ നിന്ന് കറുവപ്പട്ടകൾ ശേഖരിക്കുകയും അവയുടെ കൂടുകൾ നിർമ്മിക്കാൻ ഉപയോഗിക്കുകയും പാറക്കെട്ടുകളിൽ കൂടുകൾ ഉറപ്പിക്കുകയും ചെയ്തു. കറുവപ്പട്ട ലഭിക്കാൻ അറബികൾ ഒരു തന്ത്രം പ്രയോഗിച്ചു. അവർ കാളകളെയും മറ്റ് ഭാരമുള്ള മൃഗങ്ങളെയും കഷണങ്ങളാക്കി പക്ഷികളുടെ കൂടുകൾക്ക് സമീപം നിരത്തി ദൂരത്തേക്ക് പിൻവാങ്ങി. പിന്നീട് പക്ഷികളെ മാംസക്കഷണങ്ങൾ അവരുടെ കൂടുകളിലേക്ക് തിരികെ കൊണ്ടുപോകാൻ പ്രലോഭിപ്പിച്ചു. ശവങ്ങളുടെ ഭാരം പാറക്കെട്ടുകളിൽ നിന്ന് കൂടുകൾ തകർത്തു. കൂടുകളിൽ നിന്നും വീണ കറുവപ്പട്ട അറബികൾ ശേഖരിച്ചു.
മൊറൊക്കോയിലെ സ്ത്രീകൾ
മൊറൊക്കോയിലെ സ്ത്രീകൾ മൊറോക്കോയിൽ ജനിച്ചവരോ അവിടെ ജീവിക്കുന്നവരോ ആകാം. അവരുടെ ചരിത്രം ഇസ്ലാമിന്റെ വരവിനുമുമ്പ് ഇസ്ലാമിന്റെ വരവിന്റെ സമയത്ത് അതിനുശേഷം എന്നു മൂന്നായി തരംതിരിക്കാം. 622-ൽ ഇസ്ലാം മതം മൊറോക്കോയിലെത്തി. മുസ്ലിം മതത്തിൻകീഴിൽ അവിടത്തെ സ്ത്രീകൾക്ക് മൂന്നു അടിസ്ഥാന അവകാശങ്ങൾ ലഭിച്ചു. ജീവിക്കാനുള്ള അവകാശം, മാതാവായി എല്ലാവരാലും ബഹുമാനിക്കാനുള്ള അവകാശം, തന്റെ സ്വന്തം ജോലികൾ ചെയ്തു ജീവിക്കുവാനുള്ള അവകാശം. 1940കൾ മുതൽ ഫ്രാൻസിന്റെ കീഴിൽനിന്നും സ്വാതന്ത്ര്യം പ്രാപിക്കുന്നതുവരെ മൊറൊക്കൻ സ്ത്രീകൾ തങ്ങളുടെ അടഞ്ഞ കുടുംബങ്ങളിൽ താമസിച്ചു. വീട്ടിൽനിന്നും പുറത്തുപോകണമെങ്കിൽ പുരുഷന്മാരുടെ അനുവാദം വേണമായിരുന്നു. ഇതിനുപുറമെ, ആ കാലത്ത്, വിവാഹമോചനം നേടിയ സ്ത്രീകളേക്കാൾ വിവാഹിതരായ സ്ത്രീകളെ കൂടുതൽ നന്നായി പരിഗണിച്ചു.
സൊഹ്രാബെൻ ചാവ്ദ
സൊഹ്‌റാബെൻ അക്ബർഭായ് ചാവ്ദ (1923-1997) ഒരു നഴ്സും, ഗാന്ധിയൻ സാമൂഹിക പരിഷ്കർത്താവും ഇന്ത്യയിലെ ബനസ്കന്തയിൽ നിന്നുള്ള മൂന്നാം ലോക്‌സഭയിലെ അംഗവുമായിരുന്നു. ഇംഗ്ലീഷ്:Zohraben Akbarbhai Chavda.
മൊറൊക്കോയിലെ സ്ത്രീകൾ
അവലംബം
വർഗ്ഗം:സ്ത്രീത്വം രാജ്യം തിരിച്ച്
സൊഹ്രാബെൻ ചാവ്ദ
ജീവിതരേഖ
1923 സെപ്റ്റംബർ 2-ന് ഗുജറാത്തിലെ പ്രന്തിജ് പട്ടണത്തിൽ ജമിയത്ത്ഖാൻ ഉമ്മർഖാൻ പഠാന്റെ മകളായി സൊഹ്‌റാബെൻ ജനിച്ചു. അവൾ വാർധയിൽ നിന്ന് നഴ്സിംഗ് ട്രെയിനിംഗ് പരീശീലിച്കു.
പരിശീലനം പൂർത്തിയാക്കിയ ശേഷം, ഗുജറാത്ത് വിദ്യാപീഠത്തിൽ നഴ്‌സായി ജോലി ചെയ്യാൻ തുടങ്ങിയ സൊഹ്‌റാബെൻ പിന്നീട് മഹാത്മാഗാന്ധിയുടെ സബർമതി ആശ്രമത്തിലേക്ക് മാറി. ഗാന്ധിയുടെ ഉപദേശപ്രകാരം അവരും ഭർത്താവും സനാലി ഗ്രാമത്തിലേക്ക് പോയി, അധഃസ്ഥിതരുടെ അവസ്ഥ മെച്ചപ്പെടുത്തുക എന്ന ലക്ഷ്യത്തോടെ. ഇവിടെ അവർ ഒരു ആശ്രമം സ്ഥാപിക്കുകയും ആശ്രമശാലയിൽ കുട്ടികളെ പഠിപ്പിക്കുകയും ചെയ്തു. ബനസ്‌കന്ത ജില്ലയിലെ കോൺഗ്രസ് കമ്മിറ്റിയുടെ പ്രസിഡന്റായും അവരുടെ ജില്ലയിലെ സാമൂഹ്യക്ഷേമ പദ്ധതിയുടെ ചെയർമാനായും അവർ സേവനമനുഷ്ഠിച്ചു.
ഔദ്യോഗിക ജീവിതം
മൂന്നാം ലോകസഭയിലേക്കുള്ള 1962 ലെ ഇന്ത്യൻ പൊതുതെരഞ്ഞെടുപ്പിൽ, സൊഹ്‌റാബെൻ ഇന്ത്യൻ നാഷണൽ കോൺഗ്രസിന്റെ ടിക്കറ്റിൽ ബനസ്‌കന്തയിൽ നിന്ന് 1,15,931 വോട്ടുകൾ നേടി വിജയിച്ചു, അവളുടെ അടുത്ത എതിരാളിയായ സ്വതന്ത്ര പാർട്ടിയുടെ സ്ഥാനാർത്ഥി 60,975 നേടി. അവരും മൈമൂന സുൽത്താനും മാത്രമായിരുന്നു മൂന്നാം ലോകസഭയിലെ രണ്ട് മുസ്ലീം വനിതകൾ.
പള്ളിപ്പടി മസ്താൻ
ഇരുപതാം നൂറ്റാണ്ടിൽ മധ്യ കേരളത്തിൽ ജീവിച്ചിരുന്ന ഇസ്ലാമിക സൂഫി പണ്ഡിതനായിരുന്നു പള്ളിപ്പടി മസ്താൻ എന്നറിയപ്പെടുന്ന അഹ്‌മദ്‌ കുട്ടി മുസ്‌ലിയാർ. അഹമ്മദ്കുട്ടി മുസ്ലിയാരു'ടെ കബറിടം പൊന്നുരുന്നി ജുമാ മസ്ജിദിലാണ് സ്ഥിതിചെയ്യുന്നത്.
ജീവചരിത്രം
കൊച്ചിയിലെ പുന്നുരുന്നി എന്ന സ്ഥലത്ത് കൊച്ചുണ്ണി, പെണ്ണുമ്മ എന്നവരുടെ മകനായി ജനിച്ചു. പ്രാഥമിക വിദ്യാഭ്യാസം നെട്ടൂരിലും പരിസരപ്രദേശങ്ങളിലും ഉപരിപഠനം പൊന്നാനിയിലും.
ഏകാന്തത ഇഷ്ടപ്പെട്ടിരുന്ന അദ്ദേഹം വീടിനടുത്തുള്ള കാട്ടിലും കൊച്ചിയിലെ മുഹ്യിദ്ദീൻ പള്ളിയിലും കൊച്ചങ്ങാടിയിലെ ചെമ്പിട്ട പള്ളിയിലും എറണാകുളം മാർക്കറ്റിലെ സെൻട്രൽ മസ്ജിദ് ഏറെക്കാലം ദൈവ ആരാധനയിൽ കഴിഞ്ഞിരുന്നു. അവിടത്തെ പടികളിൽ സ്ഥിരമായി കാണപ്പെടുന്ന കാരണത്താൽ ആണത്രേ പള്ളിപ്പടി എന്ന നാമത്തിൽ അറിയപ്പെടാൻ തുടങ്ങിയത്. അവിവാഹിതനായിരുന്നു. സഹോദരി ബീഫാത്തിമ്മയും അവരുടെ പുത്രി ഹലീമയുമായിരുന്നു പരിചരിച്ചിരുന്നത്.
പതിനാറാം വയസ്സിൽ തന്നെ ഖുർആൻ അദ്ധ്യാപകനായി. എറണാകുളം വെണ്ണല വടക്കനേഴത്ത് പള്ളിയിലെ ജിന്ന് പള്ളിയിലും അദ്ധ്യാപനം നടത്തിയിട്ടുണ്ട്. സയ്യിദ് മുഹമ്മദ് മൗലൽ ബുഖാരി എന്ന സൂഫി ആരാധന മുറിയായി തിരഞ്ഞെടുത്ത സ്ഥലമാണിത്. അദ്ദേഹം ജിന്നുകൾക്ക് ക്ലാസ് നടത്തിയ സ്ഥലമായതിനാലാണ് ഇതിന് ജിന്ന് പള്ളി എന്ന് അറിയപ്പെടുന്നതത്രെ.
ഹിജ്റ വർഷം 1383(ക്രി:1963) റബീഉൽ ആഖിർ 28നു വെള്ളിയാഴ്ചയായിരുന്നു മരണം. പൊന്നുരുന്നി ജുമാ മസ്ജിദിൽ അദ്ദേഹത്തിന്റെ ഖബറിടം നില കൊള്ളുന്നു.
അവലംബം
വർഗ്ഗം:സൂഫികൾ വർഗ്ഗം:1961-ൽ മരിച്ചവർ
പിതൃ ദിനം
പിതാക്കന്മാരെയും പിതൃബന്ധത്തെയും സമൂഹത്തിൽ പിതാക്കന്മാരുടെ സ്വാധീനവും ബഹുമാനിക്കുന്ന ഒരു ആഘോഷമാണ് പിതൃ ദിനം. കത്തോലിക്കാ യൂറോപ്പിൽ മധ്യകാലഘട്ടം മുതൽ മാർച്ച് 19 ന് (സെന്റ് ജോസഫ്സ് ഡേ) ആഘോഷിക്കപ്പെടുന്ന ഈ ആഘോഷം സ്പാനിഷ്, പോർട്ടുഗീസ് തുടങ്ങി ലാറ്റിനമേരിക്കൻ രാജ്യങ്ങളിൽ എത്തിച്ചേർന്നു. യൂറോപ്പിലെയും അമേരിക്കയിലെയും പല രാജ്യങ്ങളും യുഎസ് തീയതിയായ ജൂൺ മാസത്തെ മൂന്നാമത്തെ ഞായറാഴ്ചയാണ് പിതൃ ദിനമായി സ്വീകരിച്ചിരിക്കുന്നത്. (2019 ൽ ജൂൺ 16). മാർച്ച്, ഏപ്രിൽ, ജൂൺ തുടങ്ങിയ ഏതെങ്കിലും മാസം ലോകത്തിന്റെ വിവിധ ഭാഗങ്ങളിൽ വിവിധ ദിവസങ്ങളിൽ പിതൃ ദിനം ആഘോഷിക്കപ്പെടുന്നു. മദർ ഡേ, സഹോദരന്മാർക്കുള്ള ദിവസം, മുത്തശ്ശീമുത്തശ്ശൻ ദിവസം എന്നിവ പോലെ കുടുംബാംഗങ്ങളെ ആദരിക്കുന്ന ആഘോഷങ്ങൾ പലതും ആഘോഷിക്കുന്നു.
ചരിത്രവും പാരമ്പര്യവും
1910-ൽ അമേരിക്കയിലാണ് ആദ്യമായി പിത്യദിനം ആഘോഷിച്ചത്. സൊനോറ സ്മാർട്ട് ഡോഡ് എന്ന പെൺകുട്ടിയുടെ ആശയം. അമ്മ മരിക്കുമ്പോൾ സെനോറയും അവളുടെ അഞ്ച് അനുജന്മാരും കുഞ്ഞുങ്ങളാണ്. അവരാറുപേരുടെയും ചുമതല അച്ഛന്റെ ചുമലിലായി. വില്യം ജാക്സൺ എന്ന ആ അച്ഛൻ നന്നായിത്തന്നെ മക്കളെ വളർത്തി. വിഷമങ്ങളും പ്രതി സന്ധികളും അറിയിക്കാതെ തങ്ങളെ വളർത്തി വലുതാക്കിയ അച്ഛന് വലിയൊരു സന്തോഷം സമ്മാനിക്കണ മെന്ന് കുറച്ചു മുതിർന്നപ്പോൾ മകൾക്ക് തോന്നി. അവൾ പലരോടും ഈ കാര്യം പങ്കുവെച്ചു. എല്ലാവരും ചേർന്ന് അവളുടെ സ്വപ്നം യാഥാർഥ്യമാക്കി. അങ്ങനെ 1910 ജൂണിലെ ഒരു ഞായറാഴ്ച പ്രാദേശികമായി പിതൃദിനം ആഘോഷിച്ചു. പിന്നെപ്പിന്നെ ആ ആഘോഷം പലനാടുകളിലേക്ക് വ്യാപിച്ചു. 1972-ൽ അമേരിക്കയുടെ അന്നത്തെ പ്രസിഡന്റായ റിച്ചാഡ് നിക്സൺ എല്ലാവർഷവും ജൂണിലെ മൂന്നാമത്തെ ഞായറാഴ്ച "ഫാദേഴ്സ് ഡേ' ആയി ആചരിക്കുന്നതിനുള്ള ഔദ്യോഗിക പ്രഖ്യാപനം നടത്തി.
ലോകമെമ്പാടുമുള്ള തീയതികൾ
പിതൃ ദിനം ഔദ്യോഗികമായി അംഗീകരിച്ച തീയതി രാജ്യത്തുടനീളം വ്യത്യാസപ്പെടുന്നു. ആചരണ തീയതി അനുസരിച്ച് ചില പ്രധാന ഉദാഹരണങ്ങൾ ഈ വിഭാഗത്തിൽ കാണാം.
ബാഹ്യ ലിങ്കുകൾ
വർഗ്ഗം:ജൂലൈ മാസത്തെ വിശേഷദിനങ്ങൾ വർഗ്ഗം:മേയ് മാസത്തെ വിശേഷദിനങ്ങൾ
പ്യൂപ്പിലോമീറ്റർ
പ്യൂപിളുകൾ തമ്മിലുള്ള ദൂരം അളക്കുന്ന ഉപകരണത്തിനെയും, പ്യൂപ്പിലറി ലൈറ്റ് റിഫ്ലക്സ് അളക്കുന്ന ഉപകരണത്തിനെയും പ്യൂപ്പിലോമീറ്റർ എന്നാണ് വിളിക്കുന്നത്. ഇവ രണ്ടും രണ്ട് വ്യത്യസ്ത ഉപകരണങ്ങളാണ്.
ഓട്ടോമേറ്റഡ് പ്യൂപ്പിലോമെട്രി
ലഘുചിത്രം|249x249ബിന്ദു| ന്യൂറോ ഒപ്റ്റിക്സ്, Inc. പ്യൂപ്പില്ലോമീറ്റർ റിസൾട്ട് സ്‌ക്രീൻ പ്യൂപ്പിളറി ലൈറ്റ് റിഫ്ലെക്സ് അളക്കുന്നതിലൂടെ പ്യൂപ്പിളിൻ്റെ വലുപ്പം, സമമിതി, പ്രതിപ്രവർത്തനം എന്നിവയുടെ വിശ്വസനീയവും വസ്തുനിഷ്ഠവുമായ അളവ് നൽകുന്ന പോർട്ടബിൾ, ഹാൻഡ്‌ഹെൽഡ് ഉപകരണമാണ് ഓട്ടോമേറ്റഡ് പ്യൂപ്പിലോമീറ്റർ. എക്സാമിനറിൽ നിന്ന് സ്വതന്ത്രമായി, ഒരു ഓട്ടോമേറ്റഡ് പ്യൂപ്പിലോമീറ്റർ വേരിയബിലിറ്റിയും സബ്ജക്റ്റിവിറ്റിയും ഇല്ലാതാക്കുന്നു. പ്യൂപ്പിലറി ലൈറ്റ് റെസ്പോൺസിൻ്റെ അളവനുസരിച്ച് തരംതിരിക്കാനും ഒരു ഓട്ടോമേറ്റഡ് പ്യൂപ്പിലോമീറ്റർ വിശ്വസനീയവും ഫലപ്രദവുമായ മാർഗ്ഗം നൽകുന്നു.
ഒരു ഓട്ടോമേറ്റഡ് പ്യൂപ്പിലോമീറ്റർ ഉപയോഗിക്കുന്നതിനുള്ള ഏറ്റവും ഫലപ്രദമായ മാർഗം രോഗിയെ ഗുരുതര പരിചരണ യൂണിറ്റിലേക്കോ അത്യാഹിത വിഭാഗത്തിലേക്കോ പ്രവേശിപ്പിക്കുമ്പോൾ തന്നെ പ്യൂപ്പിലോമെട്രി അളവ് എടുക്കുക, തുടർന്ന് അതിലെ മാറ്റങ്ങൾ നിരീക്ഷിക്കുക എന്നതാണ്.
നേത്രവിഭാഗത്തിലെ പ്യൂപ്പിലറി ദൂരം അളക്കൽ
ഒരാളുടെ പ്യൂപ്പിൾ ദൂരം അളക്കുന്നതിന് വിവിധ മാർഗങ്ങളുണ്ട്. ഏറ്റവും സാധാരണയായി പ്യൂപ്പിൾ ദൂരം അളക്കാൻ ഒപ്റ്റോമെട്രിസ്റ്റുകൾ ഉപയോഗിക്കുന്നത് ഇതിനു വേണ്ടി നിർമ്മിച്ച തരത്തിലുള്ള സ്കെയിൽ ആണ്. മാനുവൽ അളവുകളുമായി താരതമ്യപ്പെടുത്തുമ്പോൾ ഉയർന്ന കൃത്യതയും ആവർത്തനക്ഷമതയും നൽകുന്ന വീഡിയോ കേന്ദ്രീകരണ ഉപകരണങ്ങളും ലഭ്യമാണ്. പ്രോഗ്രസ്സീവ് ലെൻസുകളെ സംബന്ധിച്ചിടത്തോളം കൃത്യത ഒരു ആശങ്കയാണ്, അവിടെ പ്യൂപ്പിലറി ദൂരത്തിലെ ചെറിയ വ്യതിയാനങ്ങൾ പോലും ലെൻസിന്റെ പ്രവർത്തനത്തെ സാരമായി ബാധിക്കുന്നു.
പ്യൂപ്പിൾ ദൂരം അളക്കാൻ കഴിയുന്ന വൈവിധ്യമാർന്ന മൊബൈൽ ഫോൺ അപ്ലിക്കേഷനുകളും വെബ് അപ്ലിക്കേഷനുകളും ഉണ്ട്. IPhone, iPod touch, iPad എന്നിവയ്‌ക്കായി അപ്ലിക്കേഷനുകൾ ലഭ്യമാണ്. കണ്ണടയുടെ ഓൺലൈൻ വിൽപ്പനക്കാർ വെബ് അപ്ലിക്കേഷൻ ഉപയോഗിക്കുന്നുണ്ട്. ഫോൺ അപ്ലിക്കേഷനോ വെബ് അപ്ലിക്കേഷനോ ഉപയോഗിക്കുന്നതിന്, അളക്കുന്ന പ്രക്രിയകളിൽ സഹായിക്കാൻ ഒരു ക്യാമറയും മാഗ്നറ്റിക് സ്ട്രിപ്പുള്ള ക്രെഡിറ്റ് കാർഡും ആവശ്യമാണ്.
പ്യൂപ്പിൾ പ്രതികരണം
പ്യൂപ്പിൾ ദൂരം അളക്കുന്ന ഉപകരണം അല്ലാതെ മറ്റൊരു തരത്തിലുള്ള പ്യൂപ്പിലോമീറ്റർ ഒരുതരം പൂപ്പിൾ റസ്പോൺസ് മോണിറ്ററാണ്. ഒരു വിഷ്വൽ ഉത്തേജകത്തിനോടുുള്ള പ്രതികരണമായി പ്യൂപ്പിൾ വലുപ്പത്തിൽ ഉണ്ടാകുന്ന വ്യത്യാസങ്ങൾ അളക്കുന്ന ഒരു മോണോക്യുലാർ ഉപകരണം ആണ് ഇത്.
നേത്രരോഗശാസ്ത്രത്തിൽ, പ്രകാശത്തോടുള്ള ഒരു പ്യൂപ്പിലറി പ്രതികരണം ഫോക്കസിനോടുള്ള ഒരു പ്യൂപ്പിലറി പ്രതികരണത്തിൽ നിന്ന് വ്യത്യസ്തമാണ്.
അവലംബം
വർഗ്ഗം:നേത്രവിജ്ഞാനം വർഗ്ഗം:പ്യൂപ്പിൾ
ലിനക്സ് മിന്റ് പതിപ്പുകളുടെ പട്ടിക
ലിനക്സ് വിതരണമായ ഉബുണ്ടു ആധാരമാക്കി പുറത്തിറക്കുന്ന ഒരു ഓപ്പറേറ്റിംഗ് സിസ്റ്റമാണ് ലിനക്സ് മിന്റ്. വർഷത്തിൽ രണ്ടു ലിനക്സ് മിന്റ് പതിപ്പുകളാണ് ഇറങ്ങാറുള്ളത്. എല്ലാ പതിപ്പിനും ഒരു പതിപ്പ് സംഖ്യയും പതിപ്പ് നാമവും ഉണ്ടായിരിക്കും. പൊതുവെ പതിപ്പ് സംഖ്യയെ സൂചിപ്പിക്കുന്ന ഇംഗ്ലിഷ് അക്ഷരത്തിലാരംഭിക്കുന്ന ഒരു സ്ത്രീ നാമമാണ് ലിനക്സ് മിന്റ് പതിപ്പുകൾക്ക് നൽകാറുള്ളത്. (ഉദാ: പതിപ്പ് 5ന് എലീസ, പതിപ്പ് 6ന് ഫെലീഷ്യ മുതലായവ)
പുതിയ ഉബുണ്ടു പതിപ്പിറങ്ങി ഏകദേശം ഒരു മാസം കഴിഞ്ഞാണ് മിന്റിന്റെ പ്രധാന പതിപ്പിറങ്ങാറുള്ളത്. ഗ്നോമിന്റെ പുതിയ പതിപ്പിന് ഒരു മാസവും എക്സ്.ഓർഗിന്റെ പുതിയ പതിപ്പിന് രണ്ടു മാസത്തിനും ശേഷമാണ് സാധാരണയായി പുതിയ ഉബുണ്ടു പതിപ്പിറങ്ങാറുള്ളത്. അതിനാൽ തന്നെ ഉബുണ്ടു പതിപ്പ് പുറത്തിറങ്ങിയ ശേഷം ഗ്നോമിലും എക്സ്.ഓർഗിലും വന്ന മാറ്റങ്ങൾ മിന്റിൽ കാണാം. ചില പതിപ്പുകളെ എൽടിഎസ് (ലോങ് ടേം സപ്പോർട്ട് - ദീർഘ കാല പിന്തുണ) പതിപ്പുകളായി മിന്റ് സംഘം പരിഗണിക്കാറുണ്ട്. സാധാരണ പതിപ്പുകൾക്ക് 18 മാസം പിന്തുണ ലഭിക്കുമ്പോൾ എൽടിഎസ് പതിപ്പുകൾക്ക് 3 വർഷം (ലിനക്സ് മിന്റ് 13ന് 5 വർഷം) പിന്തുണ ലഭിക്കുന്നു. ഹാർഡ്‍വെയർ വെണ്ടേഴ്സിനായ ലിനക്സ് മിന്റ് ഓഇഎം എന്നൊരു പതിപ്പും ലഭ്യമാണ്.
നിലവിലെ പതിപ്പ് ലിനക്സ് മിന്റ് 17 എൽടിഎസ് ക്വിയാനയാണ്. 2014 മെയ് 31നാണ് ക്വിയാന പുറത്തിറങ്ങിയത്. ക്വിയാനയുടെ പിൻഗാമിയായി 17.1 റെബേക്ക പുറത്തിറങ്ങുമെന്ന് നിർമ്മാതാക്കൾ അറിയിച്ചിട്ടുണ്ട്. നിലവിൽ ലിനക്സ് മിന്റ് ഉബുണ്ടുവിന്റെ പുറത്തിറക്കൽ ചക്രത്തിനെ അടിസ്ഥാനമാക്കിയല്ല പുറത്തിറക്കുന്നതെന്നും അതിനാൽ പുതിയ പതിപ്പ് എപ്പോൾ വേണമെങ്കിലും ഉണ്ടാവാമെന്നും നിർമ്മാതാക്കൾ വ്യക്തമാക്കി. ഉബുണ്ടുവിൽ നിന്ന് വ്യത്യസ്തമായി ലിനക്സ് മിന്റ് ഔദ്യോഗിക ഡിവിഡിയിൽ മൾട്ടിമീഡിയ പിന്തുണയും കൂട്ടിച്ചേർത്തിട്ടുണ്ട്. മൾട്ടിമീഡിയ കോഡെകുകൾ ഇല്ലാതെ പുറത്തിറങ്ങുന്ന സിഡി പതിപ്പിൽ വിൻഡോസ് ഇൻസ്റ്റാളറും ഉൾപ്പെടുത്തിയിട്ടുണ്ട്. പിസി നിർമ്മാതാക്കൾക്കൾക്ക് സൗകര്യപ്രദമാകും വിധം ഒരു ഓഇഎം പതിപ്പും ലിനക്സ് മിന്റ് സംഘം പുറത്തിറക്കുന്നുണ്ട്. ഡെബിയനെ അടിസ്ഥാനമാക്കി ലിനക്സ് മിന്റ് സംഘം പുറത്തിറക്കുന്ന ലിനക്സ് മിന്റ് ഡെബിയൻ എഡിഷൻ പ്രത്യേക സമയക്രമമാണ് പിന്തുടരുന്നത്. ഈ പതിപ്പിന് ലിനക്സ് മിന്റിന്റെ പ്രധാന പതിപ്പുകളുമായി അനുഗുണതയില്ല.
പുറം കണ്ണികൾ
വർഗ്ഗം:ഉബുണ്ടു ആധാരമാക്കിയുള്ള വിതരണങ്ങൾ
മിൻകെ സ്മീറ്റ്സ്
മിൻകെ സ്മീറ്റ്സ് (née സ്മാബേർസ് ജനനം മാർച്ച് 22, 1979 ദ ഹാഗ്യൂ, സൗത്ത് ഹോളണ്ട്) നെതർലാൻഡ്സിലെ ഒരു ഫീൽഡ് ഹോക്കി മിഡ്ഫീൽഡറാണ്. അവരുടെ ഇപ്പോഴത്തെ ടീം ലാരെൻ ആണ്.